Der Durchleuchtigſt 
vnd Durchleuchtigen Hochgebornen 
Fůrſten vnd Herrn / Herrn Johans Frideri⸗ 
chen / Hertzogen zu Sachſſen / des heiligen Roͤmiſchen 
Reichs Ertzmarſchalh vnd Churfuͤrſten / Landgrauen 
in Duͤringen / Marggrauen zu Meiſſen / vnd Burggra⸗ 
uen zu Magdeburg. Vnd Herrn Philipſen / Landgra⸗ 
uen zu Heſſen / Grauen zu Catzen Elnbogen / Dietz / Zies 
genhain vnd Nidda / Marhafftiger bericht vnd Sum⸗ 
mart aus füͤrung / Marumb jnen zu vnſchulden auffge⸗ 
legt wird / das fie Komiſcher Rey, May. vngehorſame 
Por em benen Das fie auch keins ſtrefflichen vnge⸗ 
Horlams besiegen mügen werden! anders / denn das fie 
von vnſerm waren heiligen Chriſtlichen Glauben / vnd 
von Gottes Wort / vnd der reinen Lere des heiligen 
Euangelij / nicht koͤnnen abſtehen / Noch die 
ſelb dem Römifchen Antichriſt dem 
Bapfſt / vnd feinem parteiſchen 
Trientiſchen Concilio 
zu richten vnter⸗ 
werffen. 
* 


R Fugite Idolatriam. 
Qui negauerit me coram hominibus, negabo & 
ego eum coram Patre meo, qui in cœlis eſt. 
Oportet Deo magis obedire quam hominibus, 


ang Su Chrifcift fuͤr Gott ſei⸗ 
Ji J ner gewiſſen halben ſchuͤldig / 
nicht vnuerantwortet zu laf, 
f XS ſen / ſo jm was boͤſes vnd ſtreff⸗ 
ichs vnſchuͤldiglich auffgelegt 
vnd nachgeſagt wird. Daͤrumb waren wie 
von Gottes gnaden Johans Friderich / Her⸗ 
tzog zu Sachſen / Chur fuͤrſt vnd Burggraff 
zu Magdeburg etc. Dnd Philips Landgraff 
zu Heſſen / Graff zu Catzen Elnbogẽ etc. gantz 
willig vnd begierig / ein warhafftige vnd ge⸗ 
gruͤndte verantwortung zu thun / vnd ausge⸗ 
hen zu laſſen / wider etliche bezichtigungen / die 
vns ſollen zugemeſſen / vñ auffgelegt werden / 
Als folten wir vngehor ame Foͤrſten / vnd 
Key. May. Rebelles fen / Die weil wir aber 
die vr ſachen / ſolchs vermeinten zugemeſſenen 
vngehorſams bisher nicht eigentlich haben 
erfarn muͤgen / auch drumb niemals beſchuͤldi⸗ 
get fein worden / So iſt ons vnnuͤglich ge 
weſt / vnd noch / vns dargegen in ſpecie allent⸗ 
halben zunerantworten / In maſſen / wir das 
auch Rey. Ma ſelbſt / der wegen / vnd auff mei 
nung / wie hernach folget / vntertheniglich ger 
ſchrieben. | | 
Voaolget das ſchreiben / ſo wir an 
Bey. Ma. gethan. 


Ller Durchleuchtigſter Grosmechtigſter Kei⸗ 

fer / aller gnedigſter Herr / Es haben vns vnſe⸗ 

re Bethe / ſo wir zu jtzigen E. Keiſerli. Maieſt. 
Reichſtag gen Regenſpurg auff Ewr. Key. erfordern / 
in vnterthenigkeit verordnet / bericht gethan vnd ge⸗ 
ſchrieben / wie das ſie daſelbſt / ſampt andern vnſerer Ei⸗ 
nung / vnd Augſpurgiſchen Confeffion ver wandten / in 
erfarung komen / das treffliche groſſe ruͤſtungen vnd ge⸗ 
werb vorhanden weren / vnd Kriegs uolck zu Roſs vnd 
fuſs / in mercklicher anzal beſtelt / vnd angenomen wuͤr⸗ 
de / Derhalben gemelter Confeſſion vnd Einungs vers 
wandten / Churfuͤrſten / Fuͤrſten vnd Stende / Reth vnd 
Botſchafften Ewr Rey. May. vnterthenigſt erſucht / 
gnedigſt einſehen zu haben / damit durch ſolche ruͤſtung / 
durchzug vnd gewerb / nicht et wo die ſtende des Reichs 
moͤchten beſchedigt / oder vernachteilet werden xc. Dar⸗ 
auff ſich aber Ewer Bey. Ma. jegen jnen auff meinung 
inligender verzeichnis / mit antwort hetten vernemen 
laſſen / Vnd wiewol ſolche ewer Rey, Ma. gegebene ant 
wort / vns vñ vorberuͤrten Religions verwandten / auff 
empfangenen bericht / nicht vnbillich allerley nachden⸗ 
cken gemacht / Wir auch vñ vnſere mituer wandten / vns 
derſelben / nach gelegenheit der ſachen / vnd ergangener 
handlungen / zu Ewor Ma. billich nicht zu verſehen ges 
habt / So ſein wir doch etwas in der vnterthenigſten 
hoffnung geſtanden / das ſolche gewerb vnd ruͤſtungen / 
vns oder jemands im Reich nicht gelten ſolten / Dieweil 
wir von E. Key. Ma. auff gemeltem Reichſtag / gleich 
andern Stenden erfordert / vnd derſelben zu gehorſam / 
vnſere Rethe mit gebuͤrlichem gewalt vnd volmacht 
dahin abgefertigt / welche neben andern Stenden des 
Reichs E. Key. May. propoſition vnterthenigſt ange⸗ 
hort / vnd ſich darauff / als E. Rey. Ma. derſelbigen vnd 
anderer Keichſtende rath geſucht vnd begert / jres bez 
. denckens / 


denckens / E. Rey. Ma. begern nach / vntertheniglich ver 
nemen laſſen / Das wir vns billich keiner vngnad bey E. 
Key. Ma. vnd viel weniger einiger Kriegsrůſtung / als 
E. Key. Ma. vnd des heiligen Reichs vnterthanen zu⸗ 
widder / haben wiſſen zu verſehen. Zu dem iſt auch ge⸗ 
melte E. Kei. Ma. antwort / nicht auff vermeinten geůb 
ten / ſondern auff kuͤnfftigen vngehorſam gericht ge⸗ 
weſt / Nemlich / das E. Kei. Ma nichts anders bedacht / 
denn das auffrichtige vergleichung gemacht / auch be⸗ 
ſtendiger fried / vnd Recht erhalten / Mit dieſem be⸗ 
ſchlieslichen anhange / da jemands E. Rei. Ma. darin 
nicht gehorſamẽ / ſondern zuwider ſein wuͤrde / ſo kuͤnd⸗ 
te man erachten / das ſich E. Kei. Ma. jrer habenden aus 
thoritet nach / gegen denſelben der gebür erzeigen mu⸗ 
ſten dc. Darumb wir vnd vnſere Religions verwandten 
vns nicht vermuten ſollen / das E. Kei. Ma. zuuorn vnd 
ehr ſie ſich obgemelter puncten halben ferner erklert / 
vnd vnſer vnd vnſerer Mituer wandten antwort dar⸗ 
auff gehort hetten / ſich in ſolche Kriegs růͤſtung zu be⸗ 
geben billiche vrſach ſchepffen muͤgen. Nach dem wir 
aber zu letzt / vñ ſonderlich aus E. K. M. ſchrifften / ſo ſie 
an etlich Churfuͤrſten / Fuͤrſten vnd Reichſtedte ausge⸗ 
hen / Desgleichen auch den reden / ſo fich E. May. fuͤr⸗ 
nemeſte Rethe / der von Granuehl / vnd Naues / egen 
den geſandten der Stedt / haben vernemen laſſen / ſo viel 
vermerckt / Das E. Keiſerliche Wate ſolten in fuͤrhaben 
fein / etliche vngehorſame Fuͤrſten zu ſtraffen / vnd nu 
faſt im gantzen Reich lautbrecht wil werden / Das be⸗ 
ruͤrte růͤſtungen / vns zuwider / beſchehen vnd gelten ſol⸗ 
ten / welchs vns zu vernemen / nicht wenig beſchwer⸗ 
lich / So haben wir nicht vnterlaſſen woͤllen / dis vnſer 
ſchreiben / vnd vnſchuld an E. Kei. Ma. in demut vnd 
vnterthenigkeit zu thun / Denn wir wiſſen ja beide / Got 
lob / fuͤrwar / das wir die zeit vnſerer Fuͤrſtlichen regie⸗ 
| | A iy rung 


rung alleweg / muͤgen auch mit warheit / vnd fonder 
rhum wol ſagen / vor vilen andern Stenden des Reichs / 
vnſere ſchuͤldige dienſte / vnd darzu alle gewilligte an⸗ 
lagen vnd anſchlege / neben andern vnſern mituerwand⸗ 
ten gehorſamlich vnd vntertheniglich / vngeachtet / das 
dieſelben viel andern nachgelaſſen / geleiſtet / Auch kei⸗ 
nen vleis auff nechſtem Reichſtag zu Speier geſparet / 
Ewr Reiſerlichen Maieſtat begerte huͤlff vnd anders / 
zu befuͤrdern helffen / wie wir die auch für vns felb ft vn⸗ 
certheniglich vnd gehorſamlich gewilligt / vnd wirck⸗ 
lich geleiſtet. Das wir nu gegen der vnd andern gelei⸗ 
ſten vnterthenigkeiten / hoͤren muͤſſen / das wir von E. 
Reiſerlichen Maieſtat / vor vngehorſame Fuͤrſten woͤl⸗ 
len gehalten werden / Iſt uns zu vernemen / nicht allein 
bekuͤmmerlich / ſondern auch gantz beſchwerlich / Hetten 
auch in vnterthenigkeit wol leiden muͤgen / vnd were 
billich geweſt / Das uns Ewr Keiſerliche Maieſt.der⸗ 
wegen beſchuͤldigt / vnd vnſere antwort vnd gegenbe⸗ 
richt darauff gehoͤrt / zuuorn vnd ehe Ewr Ma ſich in 
ſolche ruͤſtung begeben / vnd gegen etlichen Churfuͤrſten / 
Fuͤrſten vnd Stedten der vngehorſamen Fuͤrſten hal⸗ 
ben / ſich ſo beſchwerlich hetten vernemen laſſen / So ſolt 
ſich durch verleihung des Allmechtigen / vnſere vnd vn⸗ 
ſerer mituerwandten vnſchuld klar vnd hell / vnd der⸗ 
maſſen befunden haben / das vnſere miſsguͤnſtigen / ſol⸗ 
chen vermeinten vngehorſam / mit vngrund auff vns 
bey E. Rei. M. erdicht. Zu dem das auch E. Kei. M. wol 
bewuſt / was gnediger vertreg / auch noch auff juͤngſtem 
Reichſtag zu Speier / ſonderlich mein des Churfuͤrſten 
zu Sachſen / vnd zuuor mit mir / dem Landgrauen zu 
Regens purg / Anno 41. auch allerley ſachen halben auff⸗ 
gericht / das wir billich ſemptlich vnd ſonderlich keiner 
rebellion noch vngehorſams / oder des ſolten bezichtiget 
worden ſein / das wir / mit Got / ehren vnd N sige 
. N a . Ae. 


E. K. N. vnd meniglichen / Gott lob / hetten zu verant⸗ 
worten gewuſt. Wir woͤllen geſchweigen / wie vnterthe⸗ 
nigſt / wir vnd vnſere Einungs verwandten ons / der 

Sequeſtration halben / des eroberten Lands zu Braun⸗ 
ſchwoig / ſo E. Re. Ma. an vns zu Speier / vnd volgends 
vorm jar zu Wormbs begert / auch bewieſen / das wir 
Darüber vngeacht E. K. N. vnd zugeſtelten mandaten / 
ſchier in hoch verderben / vnſer vñ vnſer Land vnd Leut 
8 komen muͤgen. Zu dem wiſſen ſich E. Kei. Ma. 
der Fraͤnckfordiſchen / zur zeit jrer Na. wahl verbrieff⸗ 
ten vnd verſiegelten / auch bey Keiſerlicher betewrun⸗ 
gen / gegebenen obligation / vnd darzu wie ſich / in ſol⸗ 
chen fellen / den Rechten / Reichs ordnungen / Landfrie⸗ 
den / Reichs Abſchieden / vnd Friedſtenden / nach zu 
procediern geburt hett / auch zu erinnern. Das wir nu 
von Ewr Kei. Wate. darüber ſolchs gewalts gewertig / 
das muͤſſen wir / ſampt vnſern mituer wandten / dem All 
mechtigen Gott befelhen / des die ſachen ſein / darumb 
es als leichtlich zu erachten Ewr Kei. Maie. zu thun iſt / 
vnd vns getroͤſten / das E. Kei. Ma. darzu nicht vrſach 
haben / ſondern das ſich E. M. jres Keiſerlichen Ampts 
vnd authoritet / gegen vns / vnd vnſere mituer wandten / 
allein mit der that / on allen Goͤttlichen vnd rechtmeſſi⸗ 
gen zufall / wollen mis brauchen / Welchs wir E. Keiſer. 
Maieſt. in vnterthenigkeit mis goͤnnen / vnd verhoffen / 
Gott werde vns vnd vnſere mituer wandten / mit troſt 
vnd rettung / zu heiligung feines Goͤttlichen worts vnd 
Namens / auch nicht verlaſſen / So wir auch vermer⸗ 
cken vnd erfaren werden / was E. Kei. Na. vns ſampt⸗ 
lich vnd ſonderlich fuͤr vrſachen mehr beruͤrts vermein⸗ 
ten vngehorſams wollen auff legen / So woͤllen wir / vn 
ſere warhafftige entſchuͤldigung / vnd gegenbericht / dar 
auff vnd darwider / mit verleihung Goͤtlicher gnad / of⸗ 
fentlich vnd alſo thun / das nicht allein chu e 

Fuͤrſten vnd Stende des heiligen Reichs / ſondern auch 
ſedermeniglich / greiffen vnd ſpuͤren fol / das wir ſolchs 
vermeinten vngehorſams vnſchuͤldig / vnd das ſolch E. 
Rei. Ma. thetlich vnd gewaltig fuͤrnemen vnd fuͤrha⸗ 
ben / aus anſtifftung des Antichriſts zu Rom / vnd ſeins 
vnchriſtlichen Concilij zu Trient / allein / zu vertilgung 
vnſerer waren Chriſtlichen Religion / Gottes Worts / 
vnd ſeins heiligen / heilwertigen Euangelij / auch zu vn⸗ 
ter druͤckung der freiheit / vnd libertet der Deudſchen 
Nation / her ruͤre / vnd ſonſt kein andere vrſachen / dar⸗ 
umb es E. Keiſerliche Maieſt. zu thun / vorhanden ſein / 
Welchs alles E. Reiſerliche Ma. von uns nicht anders / 
denn zu vnſer vnuermeidlichen notturfft / vermercken 
wollen / vnd habens E. Kei. Ma. in vnterthenigkeit nit 
vnangezeigt laſſen ſollen / deren wir ſonſten viel 
lieber / in aller vnterthenigkeit zu dienen 
gantz willigt Darum Ich tershau⸗ 
ſen / Sontags nach Vi⸗ 
ſitationis Marie / 
Anno ⁊c. 46. 


E. Bet. Ma. | 
Vnterthenige | | 
Johaus Friderich / Hertzog 
zu Sachſſen / Churfuͤrſt <c. 

vnd Burggraff zu Magde⸗ 
burg / Vnd Philips Lands 

graff zu Heſſen / Graff zu 

Catzen Elnbogen / cc. 

Chierſt wir auch ſtůckweis / vnd in ſpecie werden 
erfaren / Aus was vrſachen man vns vor Keiſer. 

Ma. vngehorſame Fuͤrſten / vnd als rebelles wolle 
achten / So wollen wir alsdenn / durch Goͤttliche ver⸗ 
leihung / dar wider ein ſolche ableinung / vnd verantwor 
tung thun / das meniglicher befinden ſol / das es vns / zu 
vnſchulden vnbefindlich / vnd on grund zugemeſſen 
wirdet. 

Vnd dieweil beruͤrt vnſer ſchreiben / an Kei. Maieſt. 
beſchehen / ſich vnter andern referiert / auff eine antwort 
jrer Keiſer. Maite. fo ſie der Augſpurgiſchen Confeſſion / 
vnd Einungs verwandten / Churfuͤrſten / Fuͤrſten vnd 
Stenden / Rethen vnd Botſchafften / auff jr vnterthe⸗ 
nigs erſuchen gegeben / So haben wir vor gut angeſe⸗ 
hen / dieſelbe hierin auch mit zu verleiben. 


Kei. Maieſt. antwort. 


(I Je Bom. Rei. Maie. vnſer aller gnedigſter Herr / 

hat gnedigſt angehort / was jr von wegen der 

Stendt / der Augſpurgiſchen Confeſſion / fürgez 

bracht / vnd achten von vnnoͤten / erzelung zu thun / des 

Chriſtlichen veterlichen gemuͤts vnd wolmeinung / ſo 
die Wom. Kei. Ma. von anfang jrer Regierung / bis auff 
dieſe ſtunde / gegen dem Reich . getra⸗ 
| gen / 


— 

drauch / vnſerthalben allein alſo ruͤſten duͤrffen / wee 
: nicht 


gen / Vnd was vleis vnd muͤhe jre Maile. joes mals fůr⸗ 
gewendet / damit fried vnd ruhe erhalten / auch alle auff 
rhur / vnruhe / vneinigkeit / verhut werden möchte. 

Deſſelbigen gemüts ſein jr Kei. Maie. noch auff die⸗ 
ſen tag / vnd ſein nichtzit anders bedacht / denn das auff⸗ 
richtige vergleichung / zwiſchen den Stenden gemacht / 
auch beſtendiger fried vnd Recht erhalten werde. 
Vd alle die jenigen / ſo jrer Maie. in demſelben ges 
horſam ſein werden / die alle werden allen gnedigſten / ve⸗ 
terlichen vnd guten willen befinden. 

Da aber jemands jrer Ma. nicht gehorſam / ſondern 
zuwider ſein wird / So kuͤnd man erachten / das ſich jre 
Maie. jrer habenden authoritet nach / gegen denſelben / 
aller gebür halten / vnd erzeigen muͤſten. 

Hele verzeichnis / iſt dem Herrn von Naues Kei. N. 

Vice Cantzler / der es von wegen jrer Maie. muͤndlich 


angezeigt / volgends widerumb / in ſeiner herberg vorge⸗ 


leſen worden / Der hat dieſelbe alſo gerecht verzeichnet 
zu ſein / ſich vernemen laſſen. see 
B nu wol Bei. Ma. fich in berürter antwort / hat 
G vernemen laſſen / jre authoritet wider die / ſo in jrer 
jtzigen Regenſpurgiſchen handlungen / vngehor⸗ 
ſam ſein wurden / zu gebrauchen / So meldet ſie doch al⸗ 
lein von kuͤnfftigem / vnd von keinem vergangener zeit / 
geůbten vngehorſam / Darumb leicht lich zu verſtehen 
iſt / wer vnd was für ſachen vnd vngehorſam / mit jrer 
Late. fuͤrgenomen ruͤſtungen vnd gewerben / gemeint 
ſein muͤſſen / vnd nicht allein wir / ſondern alle Augſpur⸗ 
giſche Confeſſion / auch Einungs verwandten / ſo die 
ware Religion / auff des Bepſtiſchen / Trientiſchen Con 
cilij determination / nicht ſtellen. 
Was hett ſich auch Kei. Ma. eben unter dieſem Bez 
genſpurgiſchen Reichſtage / wider alten der Keiſer ges 


nicht das binder jm hette / Nemlich / die Augſpurgiſchen 
Religion verwandten / vnter gemeltem Reichſtage / da⸗ 
durch in eine furcht zu dringen / in vorberuͤrt Trientifch 
Concilium zu bewilligen / Vnd wo man nicht fort wolt / 
das man alsdenn auff jenem teil bereit an / zu weiterm 
drangſal / oder gentzlichem verderben / wider vns alle 

verfaſt were. | 
Solt es auch uns beiden allein / ſonderlich prophan 
vngehorſams halben gelten / So ſolt uns Kei. Ma. wie 
andere Churfuͤrſten / Fuͤrſten vnd Stende / zum Reichs⸗ 
tage nicht beſchrieben / noch vnſere Rethe vnd geſand⸗ 
ten / zu beratſchlagung jrer Mate. propoſition mit zuge⸗ 
laſſen / ſondern zu vermeinter liquidation ſolchs vnge⸗ 
horſams / die ausgeſetzten wege der Recht / vñ des Land 
frieden / an die hand genomen / vnd ons beſchuͤldiget / 
vnd vnſere antwort vnd gegenrede / zuuor darumb ge⸗ 
hort haben / inmaſſen ſich jre Ma. in jrer wahl zu Franck 
furdt / mit leiblichem eide / vnd durch brieff vnd ſiegel des 

verpflichtet. f 
Wem mag auch gleublich ſein / dieweil Kei. Maieſt. 
aus jtzt beruͤrten vrſachen / nicht gebuͤrt noch geziemet / 
vns oder einigem Fuͤrſten des Reichs / vngehort / vnd vn 
überwunden zu ſtraffen / das jre Maleſt. ehr des wie ge⸗ 
meldet / einen ſolchen groſſen vnkoſten / vnſerthalben 
auff die gewerbe vnd ruͤſtungen / wuͤrde gewand haben / 
ſo es vmb weltlicher ſachen vngehorſam / zu thun were. 
Zu dem / ſo wir gleich beide / ſemptlich oder ſonder⸗ 
lich / ſolchs vngehorſams / mit Recht vberwunden wor⸗ 
den / So were dennoch dis nicht der weg geweſt / denſel⸗ 
ben vngehorſam zu ſtraffen / Nemlich / vnſere Land vnd 
leute / alsbald darumb gewaltiglich zu vberziehen / zuuer 

heeren / vnd zu verterben. 

Ferner ſo wiſſen auch / die Chriſtlichen Stende / der 
Augſpurgiſchen Confeſſion wol / das ſich der Bepſti⸗ 

(che teil / nu etliche jar her auff Reichſtegen / die gehorſa⸗ 
men Stende genant / vnd damit auff vns dieſes teils ge⸗ 
deutet / als weren wir alleſampt die vngehorſamen. 

Darumb es auch die meinung nicht iſt / noch geſein 
kan / das mehrberuͤrte ruͤſtungen vnſert halben allein / 
vnd vmb andere ſachen / denn der Religion halben / ſol⸗ 
ten fuͤrgenomen worden ſein. | 

Ob auch wol von Kei. Ma. wegen / Grauen / Herrn / 
vnd den vom Adel / an vielen orten auff beſchehene / ge⸗ 
ferliche vnd vngewoͤnliche verſamlungen / durch etliche 
Kei. Ma. verordenten fuͤrgegeben worden / wie man ſich 
denn jtzt zu Regenſpurg auch ſolle hoͤren laſſen / Keiſer. 
Ma . ſey nicht geneigt / der Religion halben / einen krieg 
im Reich fuͤrzunemen / Sondern jre Wate. wolle etliche 
vngehorſame Fuͤrſten ſtraffen. So iſt doch ſolches ein 
(Eick der Weltkinder weisheit / von denen der H RR 
im Euangelio ſagt / das ſie in jrer art liſtig vnd anſchle⸗ 
gig ſein. Nemlich die jenen / ſo ſemptlich vnd zu gleich 
einer ſachen ver wand ſein / dadurch zu trennen / vnd den 
biſſen leichter zu machen / denn ſo man denſelben auff ein 
mal / vnd zu gleich zuuerſchlinden / auffnemen ſolt. 

Zu ſolcher trennung iſt dieſer weg erdacht / das man 
vns beiden einen weltlichen vngehorſam bey Kei. Ma. 
ſolt erfinden / vnd aufftichten / damit wir von den an⸗ 
dern vnſern mituer wandten verlaſſen wuͤrden / darnach 
ſolt einem andern Confeſſion oder Einungs verwand⸗ 
ten / dergleichen ſchuld auch funden / vnd alſo einer nach 
dem andern hingezogen werden. 

Vnd wenn dis / das Gott gnediglich wende / beſche⸗ 
hen / fo wurde man auff dem andern teil darnach / beruͤr 
ter vertroͤſtung / nemlich / der Religion halben / keinen 
krieg anzufahen / cc. bald auch ein ſolution finden. 

Denn nach dem der zweier Bepſtiſchen Churfuͤr⸗ 
ſten / als Meintz vnd Trier Rethe / in der beratſchlagung 
der Keiſerlichen propoſition / jtzt zu Regenſpurg / im ana 


fang / ein trennung gemacht / vnd diefelbe mit den an 
dern Bepſtiſchen / Geiſtlichen vnd Weltlichen Fuͤrſten / 
allein fuͤrgenomen / vnd jren Kath dahin geſchloſſen / 
auch Kei. Ma. ſchrifftlich vberantwort / Nemlich / das 
Kei. Ma. bey dem Trientiſchen Concilio / feſtiglich ſolt 
halten / vnd die Augſpurgiſchen Confeſſion verwand⸗ 
ten / mit ernſt dahin weiſen / daſſelb auch zu beſuchen / 
dem aus zuwarten / vnd ſich deſſelben determination vñ 
erkentnis zu vnter werffen / cc. 

So wuͤrd alsdenn Kei. Maie. leichtlich zu ſagen ha⸗ 
ben / das fie wider die Religion / vnd Gottes Wort / kei⸗ 
nen krieg fuͤrneme / ſondern zu vertilgung im Concilio 
erklerter Ketzereien / theten auch die Execution aus ge⸗ʒ 
horſam Als der Aduocat der Roͤmiſchen Kirchen / wel⸗ 
cher fie mit eyden vnd pflichten / dazu verbunden / vnd 
handlete derhalben wider vorberuͤrte jre zuſage vnd ver 
troͤſtung nicht / denn verdampte Ketzerey were nicht 
Gottes Wort / noch die ware Religion. | | 

Das auch alle die ruͤſtungen / dahin gemeint ſein / die 
Augſpurgiſchen Confeffion verwandten / dahin zu ſchre 
cken vnd zu dringen / des Concilij halben / ſolchs zu bez 
willigen / wie die Bepſtiſche Stende Kei. Maieſt. vor⸗ 
bertire / jr bedeneken angezeigt / weiſet auch gnugſam 
aus / Kei. Mai. Vice Cantzlers / des von Naues rede / 
ſo er an einem ort / vnter anderm gethan / Nemlich / man 
hette conſpiriert in das Concilium / oder was auff jtzi⸗ 
gem Reichſtage zu Regenſpurg geſchloſſen wuͤrde / nicht 
zu willigen / das kuͤndte Act. Mate. nicht leiden xc. Dar⸗ 
umb leichtlich abzunemen / das es vmb das Trientiſche 
Bepſtliche Concilium / vnd vmb die ware Religion zu 
thun iſt. 

Vnd zu weiter beſtetigung vnd confirmation dieſes / 
erſcheinet es auch hieraus klerer / das ſich aus warhaff⸗ 
tigen zeitungen vnd kundſchafften befindet / wie das der 

B iy Bapſt 


NEE OP —— rr 


Bapſt in Well chlanden offentlich wider die Lutherts 
ſchen zu ziehen / hab vmbſchlahen laſſen / vnd groſſen 


Aͤblas darzu verheiſſen. 


Vnd wiewol der Bapſt mit ſolcher practiken vnd 
fuͤrnemen / lang vmbgangen / vnd gewolt / Kei. Ma. ſolt 
in Deudſchlanden in gleichnis wider die Lutheriſchen / 
offentlich vmbzuſchlahen verordnen / ſo würde jre Ma. 
ein gros volck zuwegen bringen / dieweil es der Bapſt 
dafuͤr hielt / der mehrer teil der Deudſchen / hieng der 
Augſpurgiſchen Confeſſion / oder wie es genant wil 
werden / der Lutheriſchen Lehr noch nicht an / So hett 
doch Kei. Ma. das vmbſchlahen dermaſſen etliche zeit 
her nicht thun / noch die vrſachen des kriegs darauff 
wollen verlauten laſſen / Sondern dahin / wie jtzt befun⸗ 
den wird / das ſolcher krieg wider etliche vngehorſamen 
ſolt fuͤrgenomen werden. 

Aber vnlangſt fein ſchriffte aus Italien komen / dar⸗ 
inn angezeigt / das auff den 21. Julij nechſt verſchienen / 
dieſer krieg zu Rom in Ke. Ma. vnd des Bapſts namen / 
wider die proteſtierende Lutheriſche Stende / offentlich 
ſey ausgeruffen worden. 

So ſol man auch zu Meiland / Deudſchland zu preis 
aus geruffen haben. 

Es ſollen ſich auch etlich Hiſpanier / ſo etwas Deudſch 
gelernt / zu Regenſpurg mehrmals haben hören laſſen / 
Was vber vier jar / vnd mit der Lutheriſchen Lehr ver⸗ 
gifftet were / muͤſte alles ſterben ⁊c. | 

Auch hat ſich Wom. Ma. jtzt zu Kegenſpurg / unter 
andern vrſachen Ke. Maie. expedition / dieſes vernemen 
laſſen / als ſchmecht man des Bapſts Concilium / das 
were nicht zu leiden. 5 

Ein ander herr dem König verwand / hab ſich / da 
man dieſes kriegs gedacht / hoͤren laſſen / Er kuͤnd nicht 
wiſſen / was der Deudſchen Glaub beſſer were / denn der 
Tuͤrcken. | So 


So iſt auch nicht heimlich / dieweil die Stadt Bas 
uensberg/das heilig Gottes wort / vnd die Augſpurgi⸗ 
ſche Confeſſion angenomen / das ein Keiſerlich Mandat 
an ſie gefertigt geweſt / darinnen jn hett ſollen geboten 
worden ſein / von beruͤrter Religion / inwendig wenigen 
tagen / widerumb abzuſtehen / vnd wo ſie nicht parler⸗ 
ten / wolt man fie preis gegeben haben. Aber man hat 
das Mandat auff der Poſt / vom Boten oder Heerholt 
wider fordern laſſen / auff das damit kein anzeigung ge⸗ 
i wuͤrde / als ſolt vnſer krieg dieſer waren Religion 
elten. | | 
J Dieweil auch der Bapſt / durch ein Tyranniſch er⸗ 
kentnis / den ehrlichen fromen Churfuͤrſten vnd Ertzbi⸗ 
ſchoff zu Coͤln / von wegen feiner fuͤrgenomenen Refor⸗ 
mation / in der Religion ſeins Ertzbiſtumbs / ſtandes vit 
wirden verteilt / vnd durch Ke. M. nicht weniger / wider 
S. C. erkant / vnd gedrawet / So iſt daraus auch leicht⸗ 
lich zuuerſtehen / das allein die Religion / die vrſach die⸗ 
ſes fuͤrhabenden kriegs iſt / denn es ſol in ſolch Ertzbi⸗ 
ſchoffthumb / der Biſchoff vñ Cardinal von Augſpurg / 
als dieſes krieges vnd fuͤrnemens / ein ſonderlicher forde⸗ 
rer / wollen geſetzt / vnd eingedrungen werden. 

So wird auch weiter gleublich angezeigt / vnd auff 
dem gegenteil von den dingen alſo gered / Wenn Sach⸗ 
ſen vnd Heſſen erlegt / das als denn etlich tauſent in eine 
g warden / im Reich Deudſcher Nation / ſolten verordent 
werden / die ider zeit / auff Re. Ma. befehl exequiren / vnd 
prev Na. geſcheffte der Religion halben / handhaben ſol⸗ 
ten / Daraus auch wol abzunemen / was für ſachen / vnd 
warauff ſolche execution gemeint. Beg 
| Was auch der Ergbifchoffsu Tolet ſonderlich / vnd 

denn / die geineine geiſtligkeit / aus Hiſ⸗ panien / zu dieſem 

fuͤrhaben vnd zuge / fuͤr eine groſſe ſumma geldes ſollen 
erlegt haben / dauon thun die kundſchafften auch anzei⸗ 
€ | gung / 


gung / Welchs fic on zweiuel wol lieſſen / wo es vmb et⸗ 
licher Chur oder Fuͤrſten weltlichen vngehorſam / im 
Reich Deudſcher Nation / vnd nicht der Religion hal⸗ 
ben zu thun were. | 

Derhalben iſt es ein offentlicher / geferlicher pretext 
vnd deckel / ſo man dieſer Kei. ruͤſtung / vnd gewaltigen 
fuͤrnemen zugeben vermeint / als ſolt ſie der Religion 
halben nicht beſchehen / Sondern alleine etliche vnge⸗ 
horſame Sürften zu ſtraffen. 

So iſt auch der geſchwinde abſchied noch wol wiſ⸗ 
ſentlich / ſo auff nechſtem Reichſtage zu Augſpurg / wns 
vnd andern vnſern Augſpurgiſchẽ Confeffion ver wand 
ten / daſelbſt geben ward / Vemlich / das Kei. Ma. dieſe 
Secte vnd Lutheriſche Lere / nicht gedechte zu leiden / 
wolt auch zu ausrottung derſelben / ſampt dem Bepſti⸗ 
ſchen anhange / jre Koͤnigreich / Land vnd Leut / gut vñ 
blut nicht ſparen / cc. 

Wuͤrden wir / das Gott nicht wolle / mit vnſern 
Landen vnd Leuten verdruckt / vnd hingezogen / So 
würde ſich bald befinden / ob man der Religion vnd 
Chriſtlichen Predicanten / auch des armen Chriſtlichen 
Volcks / ſo gemelter Chriſtlichen Religion verwandt / 
in vnſern Landen verſchonen wurde. 

Vnd ob man nicht vil mehr die Bepſtliche Pfaffen / 
Munch vnd Nonnen / wider einſetzen / die Predicanten 
der reinen Chriſtlichen lehr jemerlich erwuͤrgen / vnd fre 
weiber vnd toͤchter erbermlich ſchenden / jnen auch jre 
verordente vnterhaltung nemen laſſen wuͤrde / das ſie 
doch in vnſern Landen nicht bleiben / noch ſich darinn 
enthalten kuͤndten / Das ſolt aber gleich wol der Belts 
gion halben / keinen krieg fuͤrgenomen heiſſen. 

Es iſt droben vermeldet / das Rei. Mat. nicht gez ie⸗ 
met / einigen Fuͤrſten im Reich zu vberziehen o der zu bez 
kriegen / er ſey denn zuuor beſchuͤldigt vnd gehe / vie 

: recht li 


rechtlich gegen ſm verfarn vnd erkant. Vnd das ſich jre 
Ma. hierzu / vber verſehung der Recht / vermittelſt jrem 
leiblichen eyde / vnd brieuen vnd ſiegeln verpflichtet. 
Damit aber meniglicher wiſſe / was in deme beruͤrte 
Franck ffurdiſche Keiſerliche obligation / vnter anderm 
vermag vnd in ſich begreifft / So haben wir vnſere 
notturfft zu ſein / bedacht / die volgenden zween Arti⸗ 
— /albier daraus mit ein zuuerleiben laſſen / Nem⸗ 
ichen. | 

CIO ſol noch wil Kei. Ma. die Churfuͤrſten / Fuͤrſten 
Gene Stend des Reichs / nicht vergewaltigen / ſol⸗ 

ches auch nicht ſchaffen / noch andern zu thun ver⸗ 

hengen / Sondern wo jre Maie. zu jemands / zu ſprechen 
hett / ſol es jre Mate. zu verhoͤr / vnd gebuͤrlichen Rede 
ten ſtellen vnd komen laſſen dc. 

O ſol auch zum andern / jre Maie. vorkomen / vnd 
S keines weges geſtatten / das jemands hohes oder 


Acht oder Oberacht gethan werde / Sondern in ſol⸗ 
chem / ordentlicher process / vnd des Reichs auffgerichte 


4 


¶ Vnd hiewider mag jrer Ma. jr Keiſerlicher volkom⸗ 
ner gewalt / hocheit /eigne bewegnis oder Rechte wiſ⸗ 
ſen / in ſolchem nicht enc hebung thun / dieweil jre Mate. 


der 


der keins / wider jre gewilligte Contrect / Pacta vnd ges 


ſchworne eide / zu gebrauchen haben. 


Es kan auch ein jeder gedencken / das vns / wie auch / 
einem andern bey Kei. Ma. durch verſchwiegene war⸗ 


heit / vnd fuͤrgewandte vnwarheit / leichtlich kan vnge⸗ 
horſam auffgedichtet werden / der ſich aber in der that 
alſo nicht erheldet / Vnd wenn gleich das factum erwei⸗ 


ſet kuͤnd werden / das es doch darumb zu recht / vnd in 
Jure kein ſtrefflicher vngehorſam were / noch dafür gez 


halten kuͤnd werden. Sole nu ein Roͤmiſcher Keiſer / in⸗ 
liquidirter ſachen / einen gewaltigen Heuptkrieg / gegen 
einem oder mehr Churfuͤrſten / vnd Fuͤrſten des Reichs / 


drumb fuͤrnemen muͤgen / ſo wolte das Reich nicht lang 


beſtehen / noch in eſſe bleiben koͤnnen. 


Wir ſagen aber / wer vns bey Kei. Maie. auffgelegt 
hat / das wir in einigem ſtuͤck / gegen jrer Maile. vnſer les 
benlang ſtrefflich gehandelt der hat vns wider Gott / 


ehr vnd Recht / bey jrer Wate. felſchlich angedichtet. 


So haben wir auch Kei. Maie. alwege / vnd fonder 


rhum / vor etlichen andern Stenden / die ſich doch die 
gehorſamen nennen / gethan / vnd geleiſtet / als mit Tuͤr⸗ 


ckenſtewrn / vnd andern bul ffen/ vnd burden / was ders 


halben auff Reichſtegen vñ ſonſt / bedacht vnd befchlofe 


ſen iſt worden. er 
Das wir aber jrer Maite. willen / was Gott vnd fein 
heiligs Wort / vnd vnſere ware / Chriſtliche Religion / 
vnd derſelbigen ſchuͤldige erweiterung / auch die liberte⸗ 
ten / vnd freiheiten des heiligen Reichs anlangt / vnd 
ſolchem allen anhengig iſt / nicht haben thun koͤnnen / 
Darzu hat uns der befehl des HErrn gedrungen / das 
ein Chriſt Gott geben ſol / was Gottes iſt / vnd Gott 
darinn mehr gehorchen / denn einigem menſchen / Vnd 
womb des Vaterlands freiheit willen / vnuerzagt / genes 
ſen oder ſterben. | blot age 
Denn 


Denn das (oleh fůrnemen vnd ruͤſtungen / nicht als 

lein die Religion / ſondern auch der Deudſchen Nation 
freiheit / Liberteten vnd gerechtigkeiten / wo es dahin 
gelangen ſolt / nach ſich ziehen würden / verſtehen viel 
ehrlicher leute ſehr wol. * m 

So fein auch wir / der Chur fuͤrſt zu Sächfen / vmb 
allen mis uerſtand / mit Rerferlicher vnd Koͤn. Maieſt. 
auff nechſtem Reichſtage zu Speler / Anno xliiij. lauts 
auffgerichter brieff vnd ſiegel / vnd jrer Maile. ratifica⸗ 
tion / gentzlich vertragen worden. 

Als vnter anderem belangende die wahl / fo Kon. 
Maieſtet halben / zu Coͤln / auſſerhalb vnſers lieben 
herrn vnd Vaters ſeligen / zu ver minderung vnd verklei⸗ 
nerung ſeiner liebe / Churgerechtigkeit beſchehen / vnd 
zuuor zu Augſpurg / auſſerhalb feiner liebe / wiſſens vnd 
„ als eins mit Churfuͤrſten abgehandelt wor⸗ 
den. 

Vnd wer vns aufflegt / das vnſer herr Vater ſeliger / 
oder wir / Kon. Maieſt . nach jrer Cronen getracht / der 
beſchwert vns damit auch on allen grund / Denn das 
S.. vnd wir / vns beruͤrter verachtung vnd Contem⸗ 

pts halben / rechtmeſſig wider ſolche wahl opponiert / 

das find wir in allen Rechten vnd der gülden Bullen 


wol befugt / Iſt auch des Hauſes zu Sachſen hohe vnd 


vnuer meidliche notturfft geweſt / vnd nicht minder des 
heiligen Reichs. Rn, 

Ferner / was auch das Cloſter Doberlug / vnd etliche 
Doͤrffer / welche vnſerm Cloſter Gruͤnhain zugeſtan⸗ 
den Vnd Ron. Mai. vns zuuor hat einnemen laſſen / be⸗ 
treffen thut / iff ſampt etlichen mehr Artickeln / wie aus 
den Abgedruckten hierbey befindlichen Copeien / klar zu 
ſehen / auch vertragen. ae 
Welche Vertrege vnd Brieue / auch weiter vermel⸗ 
den / von einem heyrat z wiſchen vnſerm Eldtern Gos 
N 5 Ci ne / vnd 


ne / vnd Koͤniglicher Maie. Tochter / Frewlin Eleono⸗ 
ren / doch on vnſer muethen / daſelbs zu Speier auffge⸗ 
richt. 5 52 27 u 5052 
Hett nu Kei. Maie. einige vngnad / oder ſtreff lichen 
vngehorſam / gegen vns zu haben vermeint / So wuͤrde 
on zweiuel jre Maie. zu ſolchem heyrat / keine fuͤrderung 
gethan / noch drauff handeln laſſen / oder denſelben mit 


ratifiiciert haben. 


Iſt es aber darumb beſchehen / dieweil dieſe einige 
Condition dabey angehengt / Nemlich / ſo ferne in der 
Religion ein vergleichung zuuor beſchehe / das man ver⸗ 
meint hatt / vns damit zu bewegen / in ein Bepſtlich Con 
cilium zu willigen / vnd vnſere ware Religion / deſſelben 
determination zu vnterwerffen / So were daraus auch 
leicht zu verſtehen / wo man vns damit der Religion 
halben / bette wanckend machen mügen / das wir wol 
einen gnedigſten Keiſer gehabt hetten. 

Denn derſelbten vnſer waren Religion halben / ward 
der heyrat / ſo zwiſchen Keiſer. Maieſt. Schweſter / vnd 
vns / per verba de preſenti / beſchloſſen / verbrifft vnd 
verſiegelt war / auch vmbgeſtoſſen / das Keiſer. Maieſt. 
Geſandter der Hannart / vnuerholen ſagte / man were 
Ketzern Glauben zu halten nicht ſchuͤldig ze, 

Vnd vber vorberuͤrte / negeſt zu Speier auff gerichte 
vertrege / hat Kei. Ma. jre fuͤrnemeſte Rethe / VNemlich⸗ 
den herrn von Granuelh / vnd Vice Cantzler den von 
Naues / als wir auff jrer Maie. erleubnis / haben da dan 
nen von Speier wider abreiſen wollen / zu vns in vnſer 
herberg geſchickt / Vnd dieſe gnedige anzeigung vnter 
andern vns thun laſſen. 

Nemlich / das wir ons zu jrer Keiſer. Maieſt. alles 
gnedigen willens ſolten verſehen / Das auch jre Re. Ma. 
vns / vnſere Soͤne / Land vnd Leute / wie jrer Ma. ſelbſt / 
in gnedigem ſchutz vnd ſchirm haben wolten c. 1 

Er | es 


ches neben vns / vnſere Beth7 vnd lieben gerrewen / Gre⸗ 
gorius Bruͤck / der Rechten Doctor / vnd Magiſter 
Franciſcus Burckhart / vnſer alter Cantzler / mit ange⸗ 
hort / vnd darbey geweſt ſein / Solten wir nu ſint der 
zeit / ſolche groſſe vnd ernſte vngnad / bey Keiſer. Maie. 
verwircket haben / So wuͤſten wir vns hie viel weniger 
einiger vrſachen / damit wir es verſchuͤldet / zu erinnern. 
Darumb iſt es / wie leichtlich aͤbzunemen / allein vmb 
die Religion / vnd des Bapſts Concilium zu Trient / das 
wir vnd vnſer verwandten / Got vnd ſein ewiges wort / 
dem Bapſt nicht wiſſen zu vnterwerffen / Auch vmb 
das Vaterland Deudſcher Nation zu thun. ; 
Zweiueln auch gar nicht / ſo wir beide / Vnd auch uns 
ſere mituer wandten in beruͤrt Cnncilium gewilligt / vnd 
demſelben vnſere Religion zu vnterwerffen gewuͤſt / So 
würden alle ſachen vnſert halben / wol recht geſtanden / 
vnd wir dieſer beſchwerung / oder auch vorberuͤrter auff 
lagen / gentzlich vberig geweſt fein, ) 1798 
Rei. Maieſt. (ole ſich billich eins gnedigern hierinn 
beſonnen / vnd ſich dahin nicht haben bewegen laſſen / 
das Churfuͤrſtliche Haus zu Sachſſen alſo mit gewalt 


V 


vnd that on alle Goͤtliche / oder Rechtmeſſige vrſachen / u 


zu verderben vnd zu vergewaltigen. 

Denn jre Maie. wiſſen ſich wol zu erinnern / wie uns 
fer / des Churfürften Vetter / Hertzog Friderich Chur⸗ 
füͤrſt zu Sachſſen / ſeliger / jrer Maie. zu dieſer jrer Keiſer. 
hocheit gedienet / vnd ſich der ehren ſelbſt verziegen / vnd 
ite Maie. dazu befůrdert / Wir wollen andere dienſte vit. 
gutthaten / ſo die Churfuͤrſten zu Sachſſen / auch Land⸗ 
Graven zu Heſſen / dem Haus Oſterreich erzeiget / ges 
ſchweigen. | yay! | 

Man wil ſagen / Beifer. Maieſt. ſolle auch des Bis 
ſchoffthumbs Neunburg halben / wider uns den Chur⸗ 
fuͤrſten / zu jrem fuͤrnemen vrſach zu haben bewegt ſein 

H iij worden / 


worden / Als besten wir vite deſſelben / dem Reich / zu 
abbruch vnterzogen / des wir doch offentlich vnſchuͤldig 
ſein / denn wir haben vns / weder guts noch guͤlten dran / 
viel weniger deſſelben Biſchoffthumbs / dem Reich zu 
abbruch vnterwunden. | 

Vnd wiewol wir Julius Pflugen / vermeinten ers 
welten / aus vielen Goͤttlichen vnd rechtmeſſigen vrſa⸗ 


chen / des orts fuͤr einen Biſchoff / in vnſern Landen zu⸗ 


zulaſſen / vns beſchwert / Wie wir die zum teil in vnſern 
offenen gegenſchrifften / wider ſeine diffamation ſchriff⸗ 
ten klar an tag gegeben / So iſt doch ſolches ein part 
— vnd nicht Keiſerlicher Maieſt. vnd des Reichs 

ache. | 
Darzu haben wir auch in gemelten vnſern gegen⸗ 
ſchrifften / mehr denn ein mal / offentlich proteſtiert / 
das wir Kei. Ma. vnd dem heiligen Reich / an derſelben 
gerechtigkeiten / keinen abbruch wolten thun / wie wir 
denn auch nicht gethan haben. 

So haben wir uns auch / vmb vnſere ſachen vnd ge= 
rechtigkeiten / vnd warumb wir Pflugen / vor einen Dts" 
ſchoff zur Neunburg / als des Stiffts Lands vnd Erb⸗⸗ 
ſchutzfuͤrſt / zuzulaſſen nicht ſchuͤldig / gegen jm zu Recht 
vor Rei, Maie. vnparteiſchen Commiſſarien / ſo die ver⸗ 
ordent wuͤrden / erboten / Vnd haben darumb Recht / ge. 
ben vnd nemen wollen. 

HhHierumb / fo hetten wir auch billich/ vermuͤge aller 
Rechte / vnd Reichs Ordnungen / bey Recht gelaſſen / 
Sollen werden / wis einem jeden wenigers Standes / auch 
in viel vnwichtigern ſachen verſtattet wird. 

Hett ſich Pflug jemale laſſen vernemen / das er vns 
vnſere gerechtigkeiten am Stifft / des Reichs gerechtig⸗ 
keiten vnuergreiff lich wolt laſſen / wie vnſere voreltern / 
vnd wir / die herbracht / Das er auch die vntertha⸗ 
nen gemelts Stiffts / als vnſere Landſeſſen / vnd Rou 4 

ſchutz verwandten vnſer Religion halben / vnbeſchwert / 


fo wolten wir uns: auch gewuſt haben zuuernemen laſ⸗ 


fen. 


zu deme / ſo weis die Keiſer. Maieſt. das wir mehr 


genants Pflugs / parteilichen ausgebrachten Mandats 
halben / jrer Keiſer. Wate. gen Regenfpurg / innerhalb 
den darinn beſtimpten / fuͤnffzehen tagen / geſchrieben / 
Lauts der Copeien / So wir hierbey auch haben abdru⸗ 
cken laſſen. : | 


Darauff hat 


vns aber Keiſer. Maie. on antwort ge⸗ 


laſſen / vnd jrer Maie. Vice Cantzler / der von Naues / ein 
ſchrifftlin / vnſerm Edlen knaben / an vorgenanten / vn⸗ 
fern Bach / Magiſter Frantzen Burck harten / gegeben 
des inhalts / das ſich Kei. M. in die cura gelegt / darumb 
jrer Ma. die zeit noch nicht kundten brieff vorgetragen 
werden zc. 
Vnd ob ſich wol Kei. Ma. gegen vnſerm Rath vnd 
diener Eraſmuſen von Minck witz / Doctor / auff ſein 
weiter vnterthenigs anregen / vmb antwort / beruͤrter 
ſchrifft halben / hat vernemen laſſen / das ſich jre Wate, 
darauff reſoluiern / vit alsdenn antwort geben wolt zc. 
So ſtehen wir doch derſelben / bis auff heutigen tag 
auch noch in mangel / Darumb wir vns gegen jrer Mat. 
beriirter ſachen halben / nicht weiter haben koͤnnen vers 
nemen laſſen / aber wie hieraus leichtlich abzunemen / ſo 
iſt das Mandat / bisher / in ſuſpenſo blieben. 

Dieweil denn auch die Peenen / deſſelben vermein⸗ 
ten / zu recht nichtigen Mandats auff verluſt / vnſers 
Erbſchutzes / an gemeltem Stifft / vnd auff hundert 
Marck loͤtigs goldes geſetzt / So kan ja dieſe ſache kein 
vrſach ſein eins gewaltigen vberzugs oder Kriegs / wi⸗ 
der vns / vnd vnſere Land vnd Leut / darumb fuͤrzune⸗ 


men e 
Zu dem / das ſich auch geburt beth formats an ee, 
s | | wWolt / 


wolt / wir weren in berůrte Peenen gefallen / das zuuor 
ein rechtliche declaration ergangen / vnd wir / wie recht 
der wegen citiert worden weren. 
So find zwiſchen Detlev. Ma. vnd uns / dem Lande 
ee zu Heſſen / auch allerley ſachen halben / auff dem 
eichſtage zu Regenſpurg / Anno ⁊c. 41. Vertrege auff⸗ 
gericht / vnd dieſelben hingelegt worden / Als nemlich / 
das wir verſchiener jare / einen zug / wider etliche Bi⸗ 
ſchoue zu thun / in fuͤrnemen geweſt / vnd vnſern lieben 
Vettern vnd Geuattern / Hertzog Vlrichen zu Wirten⸗ 
berg / zur recuperation feiner Liebe Landes geholffen / 
So iſt auch eine ſolche gemeine Clauſel / in gemelten aus 
gerichten Vertregen verleibet / nemlich / das alle die ding 


die wir / wider jre Maieſt. oder die beſchriebene Recht / 


oder Keiſer. Conſtitution / heimlich oder offentlich ſol⸗ 
cen gethan haben / vns verziehen vnd vergeben fein ſol⸗ 
len / wie wir ſolchen vertrag / ſampt Bon. Maieſt. ratifi⸗ 


cation / im Original wiſſen fuͤrzulegen / Darumb wir / 


Got lob / auch nichts wiſſen / derwegen Keiſerliche Ma. 


zu vngnaden wider vns vrſach moͤcht haben. 


Zu dem haben wir auch bey jrer Maie. keine vngnad 
ſpůren konnen / als wir nechſt bey jrer Maieſt. zu Speier / 


jrer Maie. reiſen nach Regenſpurg geweſt / denn ſich jre 


Maieſt. mit geſtalt vnd worten / nicht anders denn gne⸗ 
diglich / gegen vns hat vermercken laſſen / Darumb wir 
vns warlich ſolchs geſchwinden fuͤrnemens / von jrer 
Reiſer. Maie. vnſernthalben / auch nicht zu vermuthen 


gewuſt. 


Wie auch wir / vns in jrer Kei. Wale. Kriegs übung / 
die ſie wider Guͤlich gefuͤrt / inhalt des Negenſpurgif chẽ 
vertrags / neutral 9 7 ſt offenbar. | 

Wie auch Kei. Maie. alle vngnad gegen meniglich 
hat fallen laſſen / ſo Guͤlich huͤlffe gethan oder gedienet / 
das giebt auch ein Artickel des vertrags klar / zwiſchen 

| ; Che 


Reiſer. Maieſt. vnd Guͤlich vor Fenlo auffgericht. 
Wollt vns beiden auch hierumb vngehorſam zuge⸗ 
meſſen werden / das wir dieſen Reichſtag zu Regens⸗ 
purg perſoͤnlich nicht beſucht / So haben wir der Chur⸗ 
fuͤrſt zu Sachſen / Kei. Maieſt / durch vnſer geſandten 
vnſere entſchuͤldigung vntertheniglich laſſen anzeigen / 
daruber uns auch jre Maieſt. weiter nichts geſchrieben / 
noch derwegen angelangt. 70 ; 

So haben wir der Landgraff Reif. Maie. jüngeft 
zu Speier nach der leng vielerley vrſachen angezeigt / 
warumb vns vngelegen vnd beſchwerlich / auff gedach⸗ 
ten Reichſtag eigener perſon zu komen / vnd ſonderlich / 
dieweil ſo groſſe gewerb vnd ruͤſtungen / vmb Reuter 
vnd Knecht vmb vns her vorhanden / vnd hat vns 
Graff Reinhart von Soloms vnter anderm muͤndlich 
angezeigt / vnd des ſeine handſchrifft zugeſtelt / er hette 
ich mit dem von Naues vnterredt / wenn wir zu Reifer, 
Maie. vnter jrer reiſe zum Reichſtage kemen / ſolten wir 

gern zugelaſſen werden / auch angenem / vnd ein guts 
werck ſein / dieweil wir auch villeicht nicht bald auff den 
Reich ſtag komen kuͤndten / (> Eündten wir uns alsdenn 
mit Rei. Ma. vnterreden / vnd entſchuͤldigen. 

Darauff wir gen Speier gezogen / vnd mit jrer Ma. 
ſolche vnterredt gehabt / das wir gemeint / jre Maieſt. 
wuͤrde darnach mit vns zu frieden ſein / Ob wir gleich 
gen Regenſpurg nicht zoͤgen. | | 

Solt es auch diefe meinung haben / wenn ein Chur⸗ 
fuͤrſt oder Fuͤrſt feiner vngelegenheit halben nicht Find 
eigener perfor zum Reichſtage komen / das er darumb 
ſolt vberzogen werden / ſo ſeien warlich viel Churfuͤrſten 
vnd Fuͤrſten / die jtzt vnd auch hiebeuor nicht auff Reich 
ſtegen erſchienen / das were ein beſchwerlich ding / noch 
im Reich alſo herkomen. | | 
Es můgen auch ons beiden / die W wir 


gegen 


gegen Hertzog Heinrichen von Hraunſchweig / aus vite 
nermeidlicher not / zu vnſer ſelbſt / vnd vnſer Land vnd 
Leute / Auch der Stedre Goſslar / vnd Braunſchweig 
rettung / ſampt vnſern defenſion verwandten / fuͤrgeno⸗ 
oot vor keinen ſtrefflichen vngehorſam zugemeſſen 
werden. 3 

Denn zu dem / das einem jeden / vnd feinen verwand⸗ 
een fein rettung zugelaſſen / So haben gemelte Stedte / 
auch wir / vnd vnſere mituerwandten offt genug / auff 
Reich ſtegen vnd ſonſt geruffen / geflehet / vñ angeſucht / 
genants von Braunſchweig / freuenliche vnd Landfried 
druͤchige handlungen / abzuſchaffen / Aber es iff nicht 
mehr darzu gethan worden / denn das Brieffe erlangt / 
Wie aber dennoch vnd welcher geſtalt / ſolche Brieffe / 
gegen Hertzog Heinrichen / durch die Koͤn. Maieſt. zum 
teil verglimpfft fein worden / vnd das fie auff vnſer / die⸗ 


ſes teils / Stende / emſiges anſuchen gegeben / vnd doch 


des Könige meinung nicht were / das jm einiger nach⸗ 
teil daraus erfolgen ſolte / ſolchs thut klar anzeigen ein 
brieff / ſo gemelte Kö. Maie. an jn gethan / vnd zu Wolfs 
fenbůttel mit des Koͤnigs hand vnterzeichent / gefun⸗ 
den worden / der zu feiner zeit / auch kan fuͤrgelegt werdẽ. 
Were aber ein ſolcher ernſt gegen genantem von 
Braunſchweig fuͤrgenomen worden / wie die Keiſerliche 
Maie. gegen vns / als vnſchuͤldigen / fuͤrnimpt / fo het es 
gemelter Stedte / auch vnſer ſelbſt rettung nicht be⸗ 
durfft / Dieweil aber feine Landfriedbruͤchige handlun⸗ 
gen / wider die Euangeliſchẽ getrieben / ſo hat man deſte 
lieber durch die finger geſehen. | 
So weis auch Keiſer. Maile. das wir jr das Land zu 


Braunſchweig / auff ein abgeredte / vnd beſchloſſene Ca 


pitulation / Sequeſters weiſe / abzutreten / vnd mit Her⸗ 
tzog Heinrichen von Braunſchweig / vor jrer Maie. des 
putirten Commiſſarien / vns / vmb die zuuor beſchehene 

defenſion / 


defenſion / ins Recht einzulaſſen verpflicheet / ob wir es 
wol nicht ſchuͤldig geweſt. 8 | 
Hett nu genanter von Braunſchweig ſolch Recht / 
mit ons annemen duͤrffen / vnd ſich nicht wider Kei. M. 
Sequeſtration / auch ſchwere Penal mandat / von new⸗ 
em vnterſtanden / thetlich zuſetzen / vnd wir weren auff 
vnſerm teil / des Rechten verluͤſtig worden / hetten auch 
den vrteiln nicht volge thun wollen / Als denn hat Kei. 
Maie. zu einer Execution ſolcher ſachen halben / vrſach 
haben koͤnnen / Itzt aber / vnd der geſtalt / gar nicht. 
Damit auch ein jeder ſehe / warauff die Keiſer. Ca⸗ 
pitulation geſtanden / ſo iſt neben den andern Copeien / 
dieſelbe hier bey auch abgedruckt. | 
Hierzu ſo hat auch Kei. Maieſt. ſieder Hertzog Heins 
richs / vnd ſeines Sons / erlegung vnd gefengnis / bey 
vns / den Stenden / nie nichts geſucht / darumb vns auch 
jre Maie. keinen vngehorſam / den wir jrer Maie. hierinn 
geleiſt / mit billigkeit zumeſſen mag. | 
Das man vns auch fol aufflegen wollen / wir thete 
das Recht im Reich verhindern / daran geſchicht uns 
beiden auch offentlich vnrecht / Denn dieweil wir vnd 
all vnſer Einungs verwandten / der parteiſchen / vnd 
_ Llooert verdechtigen beſetzung / die an Keiſer. Maieſt. 
Cammergericht / etliche jar her / Cammerrichters vnd 
beyſitzer perſon halben beſchehen / beſchwert geweſt / 
nach dem man vnſere vnd vnſerer Religion ergſte ferns 
de vnd wider wertigen / daran geſetzt / die ſich auch anges 
maft/in Religion ſachen wider uns vnd fie / vnd wider 
die Nuͤrenbergiſche vnd Franck furdiſche Keiſerliche 
ſtillſtende / zu procediren vnd zu erkennen. Zu dem / das 
man auch in prophan ſachen keine Juſtitz / auff vnſerm 
teil / bey jnen befunden / So ſein wir zu letzt ſamptlich vñ 
vnuermeidlich gedrungen / dieſelben perſonen / damit 
das Cammergericht alſo parteiſch vnd ver dechtig bes 

ſetzt geweſt / aus zulaſſung Goͤttlicher / natuͤrlicher / vnd 

aller beſchriebenen Recht / in rechtlicher weis vnd form 


zu recuſiern. Haben vns auch zu rechtmeſſiger aus fuͤ⸗ 


rung derſelben erboten. 

Das wir vns nu / zu ſampt beruͤrten vnſern verwand⸗ 
ten / wider ſolche vnchriſtliche vnd vngoͤttliche handlun 
gen / auch parteiſche vnd gantz verdechtige beſetzung / 
beruͤrts mittels / der Recht gebraucht / das kan vns ja 
auch vor keinen ſtreff lichen vngehorſam / gedeut wer⸗ 
den. 

So giebt auch der nechſte Speiriſche Reichs Ab⸗ 
ſchied klar / wie gemelt Cammergericht gleichmeſſig vnd 
vnparteiſch / hinfurt ſolt beſetzt werden. Das es aber nit 


beſchehen / darinn iſt die ſchuld vnſer / vnd vnſer mituer⸗ 


wandten nicht. Kei. Maieſt. weis auch ſelbſt wol / das 
ſich niemands / denn die vermeinten geruͤmpten / gehor⸗ 
{amen Stende / auch nechſtem Reichſtage zu Wurmbs / 
wider ſolche jrer Maie. zu Speier verabſchiedete / gleich⸗ 
meſſige vnd vnparteiſche beſetzung geſpert. Allein dar⸗ 
umb / da ſie vnſerer dieſes teils widerpart / das ſie auch 
vnſere Richter fein wolten. 

Ferner hoͤren wir / das dis gegen vns / auch ein vrſach 
eins vngehorſams ſein ſol / Nemlich / das wir etliche 
Grauen vnd Herrn / an oder vnter ons ziehen wolten zc. 
Nu iſt ſolchs befrembdlich zuuernemen / das man gegen 
vns / hierumb einen vngehorſam ſchepffen wil / So doch 
offentlich vnd wiſſentlich iſt / vnd befindet ſich aus des 
Reichs Ab ſchieden vnd handelbuͤchern / Das vber x. xx. 
xxx. xl. vnd mehr jar / nicht allein vnſer Vorfarn vnd 
wir / ſondern auch viel Churfuͤrſten / vnd Fuͤrſten jrer 
Lande / Grauen vnd Herrn / an ſich / vnd an jren Lands 
ſchafften gezogen / vnd heutigs tages ziehen / die vnter 
inen vnd in jren Landen geſeſſen / vnd nicht allein berůr⸗ 
te Grauen vñ Herrn / ſondern auch jrer Land e 

| N 


Vnd ſonderlich / ſo giebt ein Abſchied / der bey Keiſer 
Maximilianus fi eligen zeiten / Etwa vor ſechs oder ſie⸗ 
ben vnd dreiſſig jaren zu Augſpurg / der Biſchoue / Gra⸗ 
uen vnd Herrn / ausziehung halben gemacht / das Reis 
ſer Maximilian in einem jar / hierumb entſch uͤldigung 
hat thun wollen / Es iſt aber verblieben vnd angeſtan⸗ 
den / bis auff die nechſten Reichſtege / zu Speier vnd 
Wurmbs / alda iſt von vergleichung der anſchlege / vnd 
wie des ausziehens halben / die ding zu rechtlicher eroͤrte 
rung ſolten komen / geredt vnd gehandelt / Das nu den⸗ 
ſelben bisher nicht nachgegangen iſt worden oder wir⸗ 
det / des mag oder kan vns / die ſchult nicht zugemeſſen 
werden / ſolchs muͤſſen alle Stende des Reichs ſelbſt ſa⸗ 
gen vnd bekennen. 

Darumb dis vnd anders / was man vns mehr mag 
zu vngehorſam / deuten wollen / nur erdichte / vnd Rei. 
Maieſt. von vnſern wider wertigen fürgebildete vrſa⸗ 
chen / on allen grund vnd beſtand der warheit / ſein. 

Aber wie dem allen / So hat Reifer. Maie. von we⸗ 
gen obberuͤrter jrer Franckfurdiſchen obligation / vnd 
des Reichs Landfrieden / vñ anderer Conſtitution nicht 
geburt / vnſer vngehort / vnd auſſerhalb rechtlicher er⸗ 
Fentnis / dieſen gewalt gegen vns / vnd vnſere mituer⸗ 
wandten fuͤrzunemen / Darumb auch jre Maieſt. fonder 
verkleinerung zu reden / nicht jre Berferliche authoritet 
vnd Ampt / Sondern das / ſo jeer Mateſt. als einem Ro. 
Keiſer nicht gez iemet / fuͤrgenomen. | 

Darumb / ſo wird auch ons vnd vnſer verwand⸗ 
ven / vnſer verhofflichen vnd vnuermeidlichen defens / 
oder reſiſtentz halben / hin wider niemands verdencken 
mugen. 

Derhalben auch / ob wol ein Roͤmiſcher Keiſer / in 
der Erbeinung / der Heuſer / Sachſen Brandenburg / 
vnd Heſſen / ausgenomen / So iſt es doch zuuernemen / 
ig da ein 


da ein Keiſer ſeiner authoritet / odentlich vnd nicht ges 
walt bar / gebraucht. Derwegen Marggraff Albrech⸗ 
ten / vnd Marggraff Hanſen von Brandenburg / geuet⸗ 
tern wol gebuͤren wil / die weil fie ſich wider uns zuge⸗ 
brauchen / haben beſtellen laſſen / jrer Eyde / damit ſie / ge. 
gen ons auff die Erbeinung der Heuſer Sachſen / Bran⸗ 
denburg vnd Heſſen / verpflichtet / gewahr zunemen / de⸗ 
ren wir ſie auch hiemit wollen erinnert haben / vnd nicht 
weniger auch etliche / die vns mit Lehens pflichten vers 
wandt / vnd ſich gleich wol zu jnen / jren pflichten entge⸗ 
gen / wider vns zu dienſte begeben. | 

Vnd enthebt fie nicht / ob fie ſagen wolten / Kei. Ma. 

edencke mit jrem fuͤrhaben / etliche vngehorſame Fuͤr⸗ 
ſten zu ſtraffen xc. Denn jre liebden vnd fie wiſſen wol / 
das wir / Gott lob / keins ſtreff lichen vngehorſams / wie 
recht vber wunden. ae 

Hetten ons auch Kei. Maie vmb begangenen vnge⸗ 
horſam / wie ſich gebuͤrt beſchuͤldigt / vnd wir hetten 
vns darauff nicht wiſſen noch koͤnnen verantworten / 
So hett es des hefftigen practicierns / ein trennung vn⸗ 
ter vns / vnd vnſern mituer wandten zu machen / als be⸗ 
langete Kei. M. fuͤrhaben / nicht die Religion / gar nicht 
beduͤrfft / denn die trennung / wuͤrde ſich an ſich ſelbſt als 
denn / wol befunden haben. 

So hat ſich auch Rei. Ma. negſt zu Speier / gnedig⸗ 
lich verpflichtet / als wir neben andern Stenden des 
Reichs / jrer Maie. ein huͤlff wider Franckreich gewilli⸗ 
get / das ſie nach derſelben expedition eigener perſon / wi⸗ 
der den Tuͤrcken in Vngern ziehen wolt. 

Nu aber / wie alle kundtſchafften lauten / ziehen ets 
liche Tuͤrckiſche Waſchen / auff Ungern / vnd auff Cras 
baten / mit groſſem volck / als in lxxx. M. ſtarck / on was 
von Tuͤrcken zuuor / in Vngern / Ofen vnd peſt ⁊c. ſein / 
Aber des / vmb was Chriſtlichs bluts / der ende / wie zu 

| | beſorgen 


beſorgen durch die Tuͤrcken / wird vergoſſen werden / vn 
geachtet / ſo wil man / das das blutuergieſſen / im Reich 
Deudſcher Nation / vorgehen / vnd die bekenner der Goͤt 
lichen warheit / gentzlich ( das Gott gnediglich wende) 
ausgerott ſollen werden. | 
Vnd verhoffen / dem allen nach / meniglich / hohes 
vnd niders ſtandes / werde dieſes gewalts / ſo uns begeg⸗ 
net / mit vns ein freundlichs vnd getrewlichs / mitleiden 
tragen. Sich auch wider vns / vnd vnſere Einungs ver⸗ 
wandten / in dieſen gewaltbaren / vnbillichen handlun⸗ 
gen / zu verfolgungen vnd durchechtungen Goͤttlichs 
worts vnd warheit / wie denn nicht vergebens in den 
Niderlanden / mit grawſamer beichwerung vnd toͤd⸗ 
tung der armen Chriſten / der anfang gemacht / vnd dar⸗ 
nach die Deudſche Nation / in ein ſeruitut vnd dienſtbar 
keit zu dringen angefangen, nicht bewegen laſſen / Son⸗ 
dern vns beiſtehen / auch lieber bey vns / vmb gebürliche 
befoldung ſein / vnd vns zuziehen / Denn vmb eins meh⸗ 
rern geldes oder anderer nutz barkeit willen / an dem ort 
ſein / da der Bapſt vnd Roͤmiſcher Antichriſt / vnd ſein 
anhang / verhoffen jre Abgoͤtterey / auch ver fuͤriſche / vn⸗ 
chriſtliche lehre vnd wandel / wider auffzurichten / ob 
gleich das Vaterland drüber ſolt zu febeitern gehen / wie 
denn eins dem andern gewislich volgen würde, 
Vnd dieweil wir zu dieſer vnſer gegen wehr / vber vn⸗ 
fere vielfeltige fridſuchung genotdrengt / vnd von Kei. 
ale. keins vngehorſams / wie recht vberwunden / So 
ſind wir zu Gott dem Allmechtigen der zuuerſicht / Er 
werde bey der warheit vnd gerechtigkeit / wider die vn⸗ 
warheit vnd vngerechtigkeit halten / ſtreiten / fechten / 
auch in ſeins heiligen Worts ſachen / wider des Bapſts 
Abgoͤt terey / ſelbſt oͤberſter Feltherr ſein / vnd vns in die⸗ 
fer not vnd widerwertigkeir nicht verlaſſen. 


Beuchlen 


i Beuehlen jm auch hiemit die ſachen / vnd beſchehe 
| | darinnen / ſein örtlicher gnediger wille / vnd wehr vnd 
| ſtewr dem volck / das krieg vnd blut duͤrſtig iſt / wider 
| vns vnd alle bekennner feiner Goͤttlichen warheit / Erz 
1 halt vnd beſchuͤtz auch das Vaterland / bey feinen freihet 
| ten / vnd laſſe feine Göttliche glori / vor aller menſchen 
Ehr vnd Reputation herfuͤr dringen vnd ſcheinen / wie 

er auch ſonder zweiuel thun wird / Amen. 
Gegeben / Donnerſtag nach Margarete / den fuͤnff⸗ 
zehenden tag des Monats Julij / Anno 
Domini / M. D. Flo]. 


Volgen 


Volgen die vortreg 
vnd hendel / darauff ſich der Chuͤr⸗ 
fuͤrſt zu Sachſſen / in S. Churfuͤrſtlichen G. 
ausſchreiben / ſo fie mit dem Landgrauen 
zu Heſſen etc. ſamptlich thun / 
Referirt. 


Ce wiſſen / als ſich zwiſche 
EN, dem aller durchleuchtigſten / 
eke grosmechtigſten Fuͤrſten vnd 
Herrn / Herrn Ferdinanden / 

Roͤmiſchen / zu Hungarn / vnd 
Behemen Königen / Infant in Hiſpanien / 

Ertzhertzogen zu Oſterreich / Hertzogen zu 
Burgund / Steyr / Kernten / Crain vnd Wir 
tenberg etc. Grauen zu Habsſpurg / Flandern 
vnd Tirol zc, an einem / Vnd dem Durchleuch 
tigſten Hochgebornen Fuͤrſten vnd Herrn / 
Herrn Johans Friderichen / des Heiligen RS 
miſchen Reichs Ertzmarſchal / vnd Churfuͤr⸗ 
ſten / certzogen zu Sachſſen / Landgrauen in 
Duͤringẽ / Marggrauen zu Meiſſen / vñ Burg 
grauen zu Magdeburg / anders teils / Her⸗ 

nach gemelter ſachen halb / jrthumb / ſpruch 
vnd forderungen zugetragen / Derhalben hie⸗ 
uor zu 


uor zu Cadaw vnd Wien / ʒzwiſchen jrer Koͤn. 
May. vnd Chur fuͤrſtlichen gnaden allerley 
vortrags handelungen / vnd abreden / zu hin⸗ 
legung vnd vergleichung ſolcher jrthumb / 
ſprůch vnd anforderungen / beſchehen vnd 
fuͤrgenomen / Aber die ſelben zu keinem endli⸗ 
chen oder wircklichen beſchlus komen / oder ge 
bracht worden ſein / daneben ſo hat auch obge 
melter Churfuͤrſt von Sachſſen / in obbe⸗ 
ſtimpten hieuor gepflogẽ handlungen / jder zeit 
vmb erlangung / der Roͤ. Kei. May. Confirma⸗ 
tion / vber den Guͤlichiſchen heiradts vor⸗ 
trag / angeſucht / wie dann S. Churf. G. jtzo 
alhie bey gemelter Roͤmiſchen Ka. May. glei⸗ 
cherweis vntertheniglich angeſucht vnd gebe 
ten / Vnd damit aber nu ſolch langwirig jr⸗ 
thumb ſpruch / vnd anforderungen ein mal zu 
entlichem austrag / eroͤrterung vnd verglei⸗ 
chung gebracht werden moͤgen / haben die Roͤ 
miſch Keiſerlich / auch Koͤniglich Maieſteten / 
Dergleichen benanter Churfuͤrſt / hernach ges 
melte jre geheimen vnd vertraweten Rethe / 
Nemlich die Keiſerliche Maieſtet / dem wolge 

bornen Herrn Niclaſen Perenot / Herrn zu 
Granuella / vñ die Koͤnigliche Maieſtet / auch 
den wolgebornen Herrn Hanſen Hoffman / 
Frey Herrn / zum Gruenpuelh vñ 9 
. * | on ey 


vnd der Churfuͤrſt von Sachſſen / die hochge 
larten Herrn Gregorien Bruͤcken / der Rech⸗ 
ten Doctor / vnd Franciſcen Burckhart / ver⸗ 
ordent / Welche verordente Rethe / ſich der ſa⸗ 
chen / vnd handelung / gehorſamlich vnterfan⸗ 
gen / vnd auff ſondern fuͤrkerten vleis / mit bei⸗ 
der / der Kai. vnd Küng. May. des gleichenn 
des Churfurſten von Sachſſen / gnedigſtem 
vorwiſſen vnd bewilligung / ſolche / jrthumb 
ſpruch vnd anforderungen / zu nachfolgender 
entlicher vnd ewiger vorgleichung / abgehan⸗ 
delt vnd beſchloſſen. 

Nemlich fürs erſt / als benandter Chur⸗ 
furſt von Sachſſen / von wegen der Rémi 


ſchen Koͤniglichen Maieſtat waal zu Rémi: dieſer 
(chem Koͤnige / bisher beſchwerung getragen / 11 5 


wie das in hieuor gepflognen Cadauiſchen dem Chur 


vnd Wieniſchen vortragshandelungen / vnd © 


abreden / nach lengs begriffen / vnd derhalben 99 


von vnnoͤten / die ſelb ferrer hierin auszefuͤ , 
ren / Iſt die vorgleichung dis Artickels halben 

alſo geſtalt / Das der Churfurſt von Sach⸗ 
ſen / vnd ſeine Erben / der Roͤmiſchen Koͤnig⸗ 
lichen Maieſtat / nu furthin wie andere Chur 
furſten des heiligen Roͤmiſchen Reichs / alle 
ſchuldige gehorſame leiſten / vnd erzeigen / jr 
Koͤnigliche Maieſtet / fiir Römifchen König 
BT, “oy Ehren / 


Ehren / halten vnd erkennen / auch in der an⸗ 
dern Chuͤr fuͤrſten Decret / vber obgemelte 
jrer Königliche Maieſtat waal zu Coͤln beſche 
hen / vnter ſeiner Churfuͤrſtlichen gnad Inſi⸗ 
gel / auch willigen ſolle vnd woͤlle / wie ſolchs 
ein Copey aus ſeiner Churfuͤrſtlichen gnaden 
Cantzley / vnter feiner Chur fuͤrſtlichen gna⸗ 
den handzeichen / der Koͤn. Mai. zugeſtelt iſt. 

Da entgegen ſollen die Roͤmiſch Kei. vnd 
Aon. Mai. den Churfuͤrſten von Sachſſen / 
vnd ſeine erben / mit gnugſamer Caution vnd 
vrkundt verſichern / das bemelte waal ſache ſei 
nen Chur fuͤrſtlichen gnaden / derſelben erben / 
vnd dem Chur fuͤrſtlichen haus zu Sachſſen / 
an der ſelben Churfuͤrſtlichen waal / Staͤndt / 
Ehren / wirden vnd hochheit / in alwege / vn⸗ 
norletzlich / auch on allen nachteil vnd ſchaden 
fein ſolle / wie ſich dan die Keiſerliche vnd Roͤ⸗ 

nigliche Maieſteten / dergleichen bemelter 
Chur fuarſt ſolcher Caution vnd verſicherung / 
jtzo alhie vorgliechen haben / gegen welchen 
Cautionen vñ vorſicherungen der Churfuͤrſt 
den Cadauiſchen vnd Wieniſchen vortrag / 
auch andere vrkunden vnd ſchadelos brieff / 
fo mitler zeit ſolchs jrthumbs die waal fache 
belangend / dem Churfuͤrſten gefertigt wor⸗ 
den ſein / widerumb zu der Koͤn. Mai. handen 
heraus geben ſolle. Ferner 


Feerner als ſich der Chur fuͤrſt von Sachſ⸗ 
ſen / des Kloſters Dobriluge / in der Koͤnig⸗ 

liche Maieſtet Fuͤrſtenthumb / Niderlausnitz 
gelegen / vnterzogen / vnd entgegen die Koͤnig⸗ Zieraus be 
liche Maieſtet / etliche des Kloſters Geum: find Ao 
hain / Doͤr ffere dem Churfůrſten von Sachſ⸗ Ferdinand 
ſenzugehs rig / u jrer Ron. May. handen ein, vem Cure 
nemen laſſen / auch bemelter Churfuͤrſt / von Sachſſen 
wegen einer ſchuld / herruͤrend von weiland d e, 
Keifer Maximilian / an die Aönigliche Water fers Grin 
fet forderung gehabt / Derhalden follen jr fanden 
Königliche Maieſtet / vnd bemelter Chur, Aren 24 
fürft/ alſo vorglichen fein. d 
men laſſen / ſolches iſt auch bey zweien oder dreien Jaren eher beſchehen / ehe 


dann der Churfuͤrſt dagegen / vnd aus andern fürgefallenen vrſachen / den Do⸗ 
brilug hat einnemen laſſen. 


Das benanter Churfuͤrſt / berüts Kloſter 

Dobrilug / mit aller ſeiner zugehoͤrung / vnge⸗ 
uerlich auff Martini ſchir ſten / widerumb zu | 
der Kömgliche Maieſtet handen abtreten / zu emol, 
auch die hewerichen frucht vnd nuͤtzung / was gung dieſes 
von den ſelben / bis auff ſolche zeit vber des bat der KE 
Bloſters notürfftige vnterhaltunge / vberig eo yee 
bleiben wirdet / bey bemeltem Kloſter bleiben eber denn 
laffen ſolle / damit dieſelbẽ frucht vnd nutzung a 
zukuͤnfftiger des Kloſters vnderhaltung ver⸗ nach gen 

wendt vnd gebraucht werden moͤgen. ee 
vnd doch die handlungen dieſem vertrag / in vielen puncten zu * > 00 


gemes fůrwendẽ laſſen / als das die hendel klar ausweiſen / So wiſſen des Chur⸗ 
fürften Reth / die er darzu verordenet gehabt / auch guten bericht dauon zu gebẽ / 
vnd iſt in ſumma dieſem vertrag volge zu thun / am Churfuͤrſten nie kein mang 
gel geweſt. a 
RER Da zwiſchen vnd ehe aber ſolche abtret⸗ 
dem nechſt tunge beſchicht / ſollẽ die Königliche Maieſtet 
Dogge! ire Rethe vnd Commiſſart verordenen / vnd 
rtickel . € ee € 
iſt volg be / den ſelben auff legen / die Gruͤnheiniſchen gus 
ſeo/ dat oer ter / eigentlich zu bereiten / vnd zubeſchreiben / 
err von vnd zuerkuͤndigen / was die an jerlicher guͤlten 
Doerr vnd nutzungen ertragen mögen / dieſelben 
Behem / auch der gelegenheit vnd lands art nach / was 
ſcher Cantz . . . RR ; 
ler/den die erblich wert fein meſſigen vnd taxiren / 
eee on vnd in ein beſtimpte ſumma bringen laſſen / Zu 
gater / auff welcher bereitung / beſchreibung vnd meſſi⸗ 
buche gung / der Churfuͤrſt feine Rethe auch verord 
hundert nen mag / ſolches alſo mithandeln zu helffen / 
ghloen 8% Vnd fol von jedem teil / zween oder drey Com 
ausgeſpro/ miſſarien verordent werden. i | 
al Vnd wo fich aber die verordenten Rethe 
vnd Cõmiſſarien / der Tax vii meſſigung nicht 
vorgleichen moͤchten / ſol Herr Heinrich / des 
heiligen Romiſchen Reichs / Burggraff zu 
Meiſſen / Graue zum Hartenſtein / vnd Herr 
zu Plawen / auff Engelsburg des Boͤnig⸗ 
reichs Behem oberſter Cantzler / oder ein an⸗ 
derer / des man ſich mitler zeit vergleichen 
mag / zu Obman verordent werden / Vnd wel⸗ 
„ | | ; chem teil 


chem teil der felb erkiſt Obman / in der Cag 
vnd meſſigung / zufallen wirdet / darbey ſolle 
es vngeweigert bleiben. 

Es ſolle auch mitler zeit / mit dem Chur⸗ 
für fie abreitung beſchehen / was S. Chur. G. | 
ander ſchuld von weiland Keifer Maximili⸗ term iſt 
an / herruͤrendt empfangen / vnd nach per reſt zm geg 
vberrigkeit bleibt / der ſelb reſt ſampt der fm; nach beſche 
ma / darauff die Gruͤnheiniſchen gůter taxirt Sal 
werden / ſol dem Chur fuͤrſten zuſamen geſchla mangel geo 
gen / vnd fein Chur. G. vmb die ſelb gantz ſum in, 
ma / auff gülten vnd gütern / zu dem Cloſter vorſchrieb 
Dobriluge gehoͤrig / dieweil dieſelben dem ſche Gal, | 
Churfürften am nechſten fein / Dfandweig den / einen 
gnugſamlich vnd ſolcher mas vorſichert vnd mr. pa⸗ 
vorwiefen werden / das fein Chur. G. von fol, aud de 
cher ſumma / als hoch ſich die vorlau ffen wir⸗ salen laſſen 
det / je vom hundert fünff gülden zureiten / 
jerlicher nůtzunge / vnd nieſſunge haben můge / 
vnd darumb die ſelben gůter ſein / des Chur⸗ 
fuͤrſten recht vorſchrieben vnderpfandt ſein / 
Derhalben auch die Roͤn. May. vñ der Chur, dis bat der 
fůrſt / derſelben Rethe vnd Commiſſarien a 
aufflegen ſollen / So die abtrettunge / des Klo sifaxths 
fiers Do brilug vom Churfuͤrſten beſchehen Bla bon 
wirdet / das dazumal die gůter / zum Kloſter enen 


Dobriluge gehoͤrig / ſo dem Chur foͤrſten am vi den Dop 
nechſten 


builug vom nechſten gelegen / vnd als ob ſteht / zu vnter⸗ 
Ehurfürftd pfand eingeſetzt vnd verſchrieben / Gleicher. 


abgetreten . i 
haben wol / weis beritten vnd beſchrieben / auch in einen 


Alſo / | j 
len“ 107 aufchlag des werts / vnd was die an der guͤlt 


was ander 

> a. vñ nutzung jerlich ertrage moͤgen gebraucht / 
ringſchez / vnd volgends dem Churfuͤrſten / ein nottůt ff⸗ 
sn, tige pfandverſchreibung auffgericht werdẽ / 
Cburfüeſte des jer lichen ʒinsgeld inmaſſen wie obſtehet / 
Gbrrgken dauon gewis habhafft zu ſein / Vnd im fahl / 
Ben 80 fich der Koͤn. Maie. vnd des Churfuͤrſten 
das folt VON Sachſſen verordente Rethe vnd Com 
„sg miſſari / des anſchlags vnd ſchatzung der gus 
uch Tag, ker zum Kloſter Dobrilug gehoͤrig / auch nicht 
Cig ber vergleichen moͤchten / ſol der Ob man als obſte 
galt namen / het / den bey oder zufal thun moͤgen / dabey es 
fo es doch aber vngewegert bleiben ſolle. 


durch S. 
Chur. G. Rethe / zu Speyr in dieſer vortrags handlung klar abgeſchlagen / 


keiner geteilten bezalung hinfort vom König gewertig zu ſein / Dieweil S. 
Chur. G. mit der gleichen bezalung zuuor nicht zugeh alten worden 


Es ſollen auch zur zeit ſolcher bereitung vñ 
beſchreibung von den Comiſſarien / die gůter 
ſo wie obgehort / dem Chur fuͤrſtẽ vnderpfand 
weiſe / eingeſetzt / mit den anreinungen oder Pi⸗ 
marcken ſouiel muͤglich beſchrieben / auch aus⸗ 
geſteckt vnd gemerckt werden / zuuerhuͤtung 

kuͤnfftiger jrrung / vnd zwitracht / ſo derhalbẽ 
einfallen moͤchten. 

Der Churfürft ſol auch des Kloſters Dos 

briluge / 


briluge / vnterthanen / die jme gehoͤrtet maſſen 
verpfendt werden / vber den ſerlichen zins / je 
von hundert guͤlden faͤnff zureitẽ / mit nichten 
anfechten oder beſchweren / ſie bey jrem alten 
herkomen vnd gebrauch / auch in ſteuern / rei⸗ 
ſen / mitleidungen / vnd allen andern hochheitẽ 
vnd oberkeiten / wie andere des landes Uider⸗ 
lausnitz vnderthanen / bey der Koͤn. Mail. vnd 
derſelben Landen gehorſame bleiben laſſen / 
Vnd ſein Chur fuͤrſtlich gnad / als pfandherr / 
dergleichen ſeine vnderthanen / ſie dauon nicht 
abziehen / oder daran verhindern. 

Was aber dis Kloſters ſchutz / ſchirms / 
vnd anders halben / dem Churfuͤrſten oder 
Hertzog Moritzen zu Sachſſen / von alters 
her billich zugehoͤrt hette / darbey ſol es nach⸗ 
maln bleiben. | 

Es fol auch fein Chur. G. der Koͤn. May. 
einen nottůrfftigen vnd gnugſamen Reuerſs / 
wie man fich deſſelben auff derůrte Artickel / 
vergleichen wirdet / geben vnd zuſtellen / wenn 
die Roͤn. May. oder derſelben nachkomen As 
nige zu Behem / vnd Marggraffen in Lauſnitz 
feinen Chur fur ſtlichen gnaden / oder der ſelbẽ 
erben / die ſumma des pfandſchillings erlegen / 

Das als denn S. Chur. G. oder der ſelben er⸗ 
ben / der angezognen N jme die 
5 | mit 


mit den beſchriebenen vnd ausgeſteckten anrei 
Dieſen an nigung vnd Pinmarcken / jtzo eingeantwort 
der Renta wirdet / on alle einrede oder weigerung / abtre 
ais it DR ten / vnd den pfandbrieff widerumb heraus ge 
at zu ben woͤlle / Dergleichen fol auch ſein Chur. G. 
Pusan gegen auffrichtunge vnd verfertigung des 
gen des pfandbrieffs / Keiſer Maximilianus ſchuld⸗ 
ſten gůſen brieff / vnd was fein Chur. G. dieſer anforde⸗ 
zen / nem rung halb ſonſt beyhendig hette / zu der Kom 
oe ig Maieſt. handen vberantworten laſſen / Doch 
Aopen wenn ſich kuͤnfftiglich zutragen wurde / das 
auff dem mit dem Kloſter Dobriluge einige verande⸗ 
Sonde rung oder verkauffunge beſchehen / So fol 
ab ſwlagẽ der Churfuͤrſt / oder feine erben inmaſſen fol 
fall, che veranderung oder verkauffung / auff atts 
dung / als dere gewendet / vor andern darzu komen vnd 
iar, dem gelaſſen werden. | | 
felben nit Souiel dann betrifft den Apt vnd Cons 
kleben, nentuales zu Dobrilug / dergleichen die Pfar⸗ 
herr / ſo vnter dem ſelben Kloſter wonen / da⸗ 
rinnen wil ſich die Koͤn. Maieſtet auff meh⸗ 
rern bericht / was den ſelben jrer vorſehung 
halben bewilliget worden / nach gelegenheit 
dermaſſen erzeigen / das jrer Maieſtet gantz 
vnuerweislich / vnd der Churfuͤrſt darinnen 
vnbeſch wert fein ſolle. 2 
Ir Sn. Mai. wil auch den Apt vnd die 
vndertha⸗ 


vnderthanen / vmb des willen / das fie feinen 
Chur. G. huldung gethan / aus allen ſorgen 
laſſen / Doch das entgegen ſein Chur. G. Graf 
Albrecht Schligken / der im namen jrer Won. 
Maieſtet / hierin gehandelt / auch mit nichte be 
ſchwere / Vnd ob fein Chur G.gegen jme eini⸗ 
ge vngnad oder vnwillen gefaſt hette / denſel⸗ 
ben auch fallen laſſen / vnd ſich gegen jme mit 
gnaden erzeigen woͤlle. 

Weiter als der Churfuͤrſt zu Sachſſen / wie 
hieuor gemelt / vmb Confirmation des Guͤli⸗ 
chiſchen heiradts vertrags / zum offtermal vn 
dertheniglich angeſucht vñ gebeten / Vnd aber 
die Roͤm. Kei. Mai. ſolchs bis auff dieſe zeit _ 
her verzogen / hat doch jr Kei. Mai. zu friedli⸗ 
cher einigkeit / auch allen ſachen zu gnaden vnd 
gutem / auff itzig der Churfuͤrſten zu Sachſſen 
vnderthentg beſchehen erſuchen / vnd der Ko. 
Maieſtet fuͤrderung gnediglich bewilliget / be⸗ 
ſtimpten Guͤlichiſchen heiradts vertrag / nach⸗ 
folgender mas zu confirmirn on su beſtatten / 
Nemlich / ſo ſichs zutragen wuͤrde / das der 
Big Hertzog von Giilich / Cleff vnd Berga / 
oder ſeine erben / an manlichen lehens erb en / 
Tods abgiengen / das als denn die Kei. Maie⸗ 
ſtet / oder derſelben nachkomen am Reiche / 
vorbenanten Churfuͤrſten zu Sachſſen / oder 

N F n woe 

wo er tods abgangen / feinen manlichen leibs⸗ 


erben für vnd für zureiten / die Fuͤrſtenthumb 
Guͤlich / Cleff vnd Berga / zu rechtem mansle⸗ 
hen verleihen / vnd derhalben nottuͤrfftiglich 
Lehenbrieff verfertigẽ laſſen woͤlle / Doch mit 
dieſer Condition vnd mas / ſo fern die ſtreitige 
Religion / vor obgemeltem faal zu Chriſtenli⸗ 
cher vergleichung / Concordi oder einigkeit 
wuͤrde gereichen / Denn wo ſolche Concordi 
in vorberuͤrtem faal / nicht beſchehe / Vnd der 
Churfuͤrſt vnd feine erben / wurden als den be 
ſchwert ſein / Mit diſer ferrern Condition das 
Land anzunemen / Nemlich / das ſie die Under 
thanen der ſelben Lande / bey jrem glauben vñ 


Religion / darinnen fie jo ſein / auch als denn 


der Reichs ſtende vereinigung nach fein wuͤr⸗ 
den / gentzlich bleiben zulaſſen / Das alsdenu 
die vorberuͤrte Kei. Mai. Confirmation vn⸗ 


fruchtbar / vnd vnkrefftig ſein / der Chuͤr fuͤrſt 


vnd ſeine erben ſich auch / damit vielberuͤrter 
Lande halben / nicht ſollen zu behelffen haben / 

Das auch bemelter Churfuͤrſt / fuͤr ſich vnd ſei 
ne erben / auff ſolche belehung als bald / alle ge 
rechtigkeit vñ forderungen / etlicher gůter / im 
Land zu Gellern gelegen / der Roͤmiſchen Bets 
Maie. als Hertzogen zu Gellern zu gut / vnd 
nutze ſich frey begeben / vnd der ſelben on 
au a verhin⸗ 


verhinderung jrer Mai. vnd derſelben erben 
vnd nachkomen folgen / vnd bey dem Hertzog⸗ 
thumb Gellern / ewiglich bleiben laſſen ſollen / 
Alles vermuͤge vnd nach inhalt / derhalben 
vbergeben Reuersbrieff / welcher er vnd feine 
erben geſtracks geleben / vñ nachkomen / Sich 
auch darůber / für ſich vnd feiner gemalh auff 
obberuͤrtem faal / aller vnd jeder gutthaten / 
freiheiten vnd beneficien der Rechte / es ſey Re 
ſtitution / oder dergleichen andere behelff vnd 
Exception / wie die im rechten mmer namen 
haben moͤgen / gentzlich verzeihen ſollen. om 

Letztlich / ſo iſt im namen des Allmechtigen in Sone 
zwiſchen Rom. Aon. Maieſtet / geliebtẽ Cocks va rolistsu 
ter / Königin Eleonora / vnd des Churfuͤrſten den erg 
zu Sachſſen elteſtem Sone ein ehelicher hei⸗ gen von 
rad abgeredt vnd beſchloſſen / Wie hernach wa denon 
folget / Nemlich / das die Roͤm. Koͤn. Mai. bes oe. 
melt jr Tochter Eleonora / im faal / ſo der zwi; ee 
ſpalt / der ſtreitigen Religion / vor vñ ehe ſie jr ZH Die 
manbare Jar erreichet / mit wiſſen vnd willen Cburſuͤrſt 
der Rom. Kei. vnd Hon. Maieſteten / auch an Reva 
gemeiner Keichsſtende zu Chriſtlicher verglei en un wei 
chung gebracht wirdet / darzu jr beider NMaie die Tann 
teten / auch der Churf. zu Sachſſen / all vers vum Deps 
můgliche bulffe on fr derung zuerzeigen erbös uſchen Con 
tig ſein / benants Churf. elteſten / vnd im faal een wit 

F ij fetes. now kon. 


ſeines tödlichen abgangs / dem andern Sone / 


auff den die Chur zu Sachſſen fellet / ehelich 
zu vermahlen / zuſagen on verſprechen laſſen. 
Die weitern Punct dieſes abgeredten hei⸗ 
radts / ſeind als vnnottuͤr fftig alhier auszu⸗ 
drucken vnterlaſſen / dieweil der Churfuͤrſt 
dieſe heiradts handlung allein darumb in der 
verantwortung angezogen / das hieraus ein 
jeder abnemen koͤnne / mit was fuͤgen oder 
gruͤnde man ſeinen Chur. G. jtzt moͤge vnge⸗ 
horſam zumeſſen. | 

Alles Er barlich vnd on alles geferde / Vnd 
des zu warem vrkundt / find dieſer abhande⸗ 
lung vnd endlichen vergleichunge / drey ſchriff 
ten / in gleicher laut auffgericht / deren eine die 
Roͤmiſcher Kei. die ander Roͤmiſcher Hon. 
Maieſteten / vnd die dritte / dem Chur fuͤrſten 
zu Sachſſen zugeſtelt / Welche mit obgemel⸗ 
ter der Keifer. vnd Königlichen Maieſteten / 


der gleichen des Chur fuͤrſten von Sachſſen 


verordenten Rethen / eigenen handen / vnter⸗ 
ſchrieben / vnd jren furgedruckten inſigelen / ge 
fertiget worden / Doch jnen / jren erben / vnd 
Inſigeln on ſchaden. Gef chehen zu Speyr / 
den eilfften tag Maij. Nach Chriſti geburt / 
Fuͤnffzehen hundert / vñ im vier vnd viertzig⸗ 
ſten Jar. 9 
e Volget 


Volget hernach Kei. Maieftet Na⸗ 
tification / auff beruͤrte Speyriſche 
vortrags handlungen. 


Fr Karl / Von Gotts gnaden / 
I IN Bömifcher Reifer / zu allen zeiten mehrer des 
Keichs etc. Bekennen offentlich mit dieſem 
Brieff / vñ thun kund aller meniglich / Als zwiſchen dem 
Durchleuchtigſten / Grosmech tigen Fuͤrſten vnd Herrn 
Ferdinanden / Roͤmiſchen / zu Hungern vnd Behem etc. 
KRönigen/ Infanten in Hiſpanien / Ertzhertzogen zu 
O ſterreich / Hertzogen zu Burgundi / Steyr / Kerndten / 
Krain vnd Wirtemberg xc. Grauen zu Tyrol xc. ons 
ſerm freundtlichen lieben Bruder an einem / Vnd dem 
Hochgebornen Johans Friderichen Hertzogen zu 
Sachſſen / Landtgrauen in Duͤringen / Narggrauen zu 
Meiſſen / des heilige Roͤmiſchen Reichs Ertzmarſchalh / 
vnſerm lieben Oheim vnd Chur fuͤrſten / anders teils / | 
von wegen des jrthumbs / ſpruch vñ anforderung / ſo ſich 
z wiſchen jren lieb den zůuget ragen / durch vnſer / auch jrer 
beider liebden / in ſonderheit darzu verordenten / gehei⸗ 
men vnd vertrawten Rethen benentlich die wolgebor⸗ 
nen / Edlen / Erſamen / gelerten / onfere vnd des Reichs 
liebe 2 Niclaſen perenot / Herrn zu Granuella / 
anſen Hoffman Freyherrn zu Gruͤenpuhl vnd Stre⸗ 
Hau / Sregorien Brücken der Rechten Doctor vnd 
Franciſcen Burckhart ein endliche vnd ewige verglei⸗ 
chung gemacht / Auch ferrer zwiſchen bemelts vnſers 
lieben Bruders Tochter Koͤnigin Eleonora / vnd des 
Churfürſten elteſtem Sone / vnd im faal ſeines toͤdtli⸗ 
Pen abgans / dem andern feinem Sone / auff den die 
Chur zu Sachſſen fallet / einehelicher heiradt 2 er 
| vnd bed 


vnd beſchloſſen worden / vnd in der ſelben vergleichung 
vnd abred / vnter anderm ein Artickel begriffen / wie vnd 
mit was Condition / wir / vñ vnſer nachkomen am Reis 
che / auff vnſer Confirmation des Bülchtfchen heiradts 
vertrags gedachtem Churfuͤrſten von Sachſſen / oder 
wo er tods abgangen / ſeinen manlichen leibs erben / die 
Fuͤrſtenthumb Guͤlch / Cleff / vnd Berga / zu rechtem 
manslehen verleihen ſollen / inmaſſen denn ſolchs alles 
obgedachter verordenten Rethe / vnd vnderhandler ver⸗ 
gleichung vnd abred / mit jren eigen handen vnderſchrie⸗ 
ben / vñ jren Inſigeln gefertiget worden / Dero Dato ſte 
het / Speyr am letzten tag des Monats Maij / dis gegen 
wertigen vier vnd viertzigſten Jars / nachlengs vermag 
vnd aus weiſt / Das wir dem nach fuͤr vns vñ vnſer nach 
romẽ am Reiche / in ſolcher vergleichung vit vereinung / 
ſo viel die ſelb / vns vñ vnſer nachkomen am Reiche von 
wegen der belehnung / obbeſtimpten Fuͤrſtenthumb 
Guͤlch / Cleff vnd Berga / vnd ſonſt in allem anderm be 
ruͤrt / gnediglich bewilligt / dieſelb Ratificirt vnd bekreff 
tiget haben / bewilligen / Ratiſicirn vñ bekrefftigẽ / auch 
hiemit wiſſentlich in krafft dieſes Brieffs / vnd meinen 
ſetzen vñ woͤllen / das demſelben von vns vñ vnſern nach 
komen / am Reich mit der mas vnd beſcheidenheit / wie 
ſolches beruͤrte vergleichung vnd abred aus weiſet / vnd 
mit ſich bringt / genug vnd volziehung beſchehen / vnd 
darwider nicht gehandelt werden ſolle / in keine weiſe / 
ongeuerde / Mit vrkundt dis Brieffs beſigelt mit vn⸗ 
ſerm Keiſerlichen anhangenden Inſigel / Der geben iſt 
in vnſer / vnd des Reichs Stadt Speyr / den dritten tag 
des Monats Junij / nach Chriſti vnſers lieben HErrn 
geburt Fuͤnffzehenhundert / vñ im vier vñ viertzigſten / 
vnſers Keiſerthumbs / im vier vnd zw eintzigſten / vnd 
vnſerer Reiche im neun vnd zweintzigſten fave. 
Boͤmiſcher 


Roͤmiſcher WS. Maieſt. Ratification vber 


| den vertrag zu Speier. 


Ir Ferdinand / von Gottes gnaden / Roͤm. Koͤnig / 
Gi. allen zeiten mehrer des Reichs 2c. Bekennen 
offentlich mit dieſem Brieff / vnd thun kund aller 
meniglich / Als in den jrthumben / ſpruch vnd anuor⸗ 
drungen / ſo ſich zwiſchen vnſer / an einem / vnd dem hoch 
gebornen Hans Friderichen / Hertzogen zu Sachſen / 
Landgrauen in Duͤringen / vnd Marggrauen zu Meiſ⸗ 
fen / des heiligen Reichs Ertzmarſchalhen / vñ Chur fuͤr⸗ 
ſten / von wegen vnſerer Roͤm. Koͤn. waal / auch des Clo⸗ 
fiers Dobrilug / in vnſerm Fuͤrſtenthumb Niderlauſnitz 
gelegen / dergleichen etlicher des Cloſters Gruͤnhain 
Doͤrffer / vnd einer ſchuld halben herrürende von weis 
land vnſerm anherrn Keiſer Maximilian / anders teils 
gehalten / mit vnſerm gnedigſten vorwiſſen vnd bewil⸗ 
ligen / durch der Wom, Kei. Maie. vnſers lieben Bruders 
vnd Serrn / auch vnſer vnd bemelts Churfuͤrſten / in for 
derheit dar verordenten geheimen vnd vertra weten Re⸗ 
the / Benentlich die wolgebornen Edlen / Erſamen / 
gelerten / vnſere des Reichs lieben getrewen Niclaſen 
Perenot / herrn zu Granuella / Hanſen Ho ffman / Frei⸗ 
herrn zum Grienpfubl vnd Strechau rc. Gregorien 
Bruͤcken / der Rechten Doctor / vnd Franciſcen Burck⸗ 
harten / ein endliche vnd ewige vergleichung gemacht / 
auch ferner zwiſchen vnſer geliebten Tochter / Roͤnigin 
Tleonora / vnd benants Churfůrſten eltiſten Sone / vnd 
im fall ſeines toͤdlichen abgangs / dem andern ſeinem 
Sone / auff den die Chur zu Sachſen fallet / ein ehelicher 
heirat abgeredt vnd beſchloſſen worden iſt / wie das ſol⸗ 
che vergleichung vnd abredt / von den jtztgemelten vers 
er denten Rethen / vnd vnterhandlern / in Schrifft vera 
faſſet / vnd mit ren eignen handen vnterſchrieben / Auch 
ren jnſigeln gefertigt worden / D ero Dato a Speier/ 
er am 


am letzten tag des Monats Maj / dis gegen wertigen 


44. jars / nach lenges vermag vnd aus weiſt. Das wir 
demnach fuͤr vns / vnſer Erben vnd nachkomen / in ſol⸗ 
che ewige vergleichung vnd vereinigung / auch heir adts 
abrede / mit der Conditionen / puncten artickeln / wie ob⸗ 
berürte gefertigte Schrifft nach lengs mit ſich bringt / 
gnediglich bewilligt / die ſelbs ratificiert vnd bekreffti⸗ 
get haͤben / Verwilligen / Katificiern vnd bekrefftigen / 
auch hiemit wiſſentlich in krafft dis Brieffs / Alſo / das 
wir ſolches vergleichung vnd vereinung / auch heirats 
abrede / mit den Conditionen / puncten vnd artickeln da⸗ 
rinn begriffen / vnſers teils gnediglich vnd vngeweigert 
nachkomen / denſelben alles jres jnhalts / gnug vnd vol⸗ 


ziehung thun / vnd dawider nicht handeln / noch ſolches 


zu geſchehen verſchaffen woͤllen / in kein weiſe ongeferde / 
Mit vrkund dis Brieffs beſigelt / mit vnſerm Aon. ane 
hangenden Inſigel. Datum Speier den dritten tag Ju⸗ 
nij / Anno Domini 1544. | 


Volget die Schrifft / fo der Churfuͤrſt zu 
Sachſen an Kei. Ma. auff jrer Ma. Mandat ges 
than / Julien pflugen betreffende. ö 
l ALler Durchleuchtigſter Gros mechtigſter Keiſer / 
E. Rei. Ma. fein mein vnterthenigſte gantz willige 
dienſt zuuoran / Aller gnedigſter Herr / Ich bin vn 
gez weiuelt E. Kei. Ma. werden ſich gnedigſt erinnern / 
welcher geftale mein Rath vnd Diener 5, Franciſcus 
Burckhart / kurtz vor E. Kei. Ma. auffbruch von nechſt 
gehaltenem Reichſtage zu Wurmbs / E. Ke. Ma. vnter⸗ 
thenigſt angeſucht / vnd gebeten / das fie fic durch Er 
Julium Pflug nicht wolten bewegen laſſen vnſern ge⸗ 
rechtigkeiten zu nachteil mit der weltligkeit des Stiffts 
Neunburg zu belehnen / ſondern den ſachen ruhe vnd an. 
u zu geben / bis auff ſtzigen E. Kei. Ma. Reichſtag zu 
egenfpurg / vnd daſelbſt vnſer notturfft dieſer f en 
en erner 


|; 


ferner vernemen / Darauff denn auch E. Kei. Ma. beruͤr⸗ 
te belehnung / daſelbſt zu Wurmbs gnedigſt angeſtalt / 
Wie ich aber etliche der meinen / auff E. Ks. Ma. daſelb 

zu Wurmbs auffgerichtem abſchied nechſt zu dem Cols 
loquio gen Regenſpurg verordent gehabt / haben ſie mir 
zu erkennen gegeben / das genanter Pflug / zu beruͤrtem 
Colloquio für einen mit preſidenten / vnd vnter dem tte 
tel / als ein Biſchoff zur Neunburg / vnd Fuͤſte des Weis 
ches von E. Ke. Ma. verordent / Vnd wiewol jnen bes 
dencklich vnd beſchwerlich geweſt / darauff vor Pflu⸗ 
gen / als einen verordenten mit preſidenten zu handeln / 
Hetten ſie doch darumb nicht abreiſen woͤllen / Dieweil 
fie es aber mir / wie fie ſchuͤldig geweſt / zu erkennen gege⸗ 
ben / Ss tft es mir wider vnd vber beruͤrte von E. Kei. 
Ma. beſchehene anſtellung zuuernemen nicht vnbillich / 
befrembdlich vnd beſchwerlich geweſt / Habe den din⸗ 
gen noch nicht gentzlich glauben gegeben / bis das mir 
ein hoch beſchwerlich Mandat vnd precept / in E. Kei. 
Ma namen lautent / joc zu komen / Daraus ich ſolchs / 
vnd das er bey E. Kei. Maie. vorbemelte belehnung ere 
langt / mit ernſten E. Kei. Ma. begeren / was ich der wes 
gen thun vnd verfuͤgen ſolte / klar befunden. Diweil aber 
E. Kei. Ma. gnedig koͤnnen ermeſſen / was nachteils mir 
vnd meinen Erben / vnherwiderbringlich meiner / eins 
Biſchoffs zur Neunburg / vnd deſſelben Stiffts herge⸗ 
brachten gerechtigkeiten halben / dauon wolt eruolgen / 
u dem / das ich mich zu dem Pflugen keiner trew noch 
guts zuuerſehen weis / auch ein verfolger ſein wuͤrde / mei 
ner vnd anderer Chriſtlichen Stende / Augſpurgiſchen 
Confeſſion / So hab ich wider ſolche des Pflugen gefer⸗ 
liche handlung vnd ausbringen zu proteſtiern / vnd mei⸗ 
ne rechtmeſſige notturfft fürzuwenden nicht vmbgehen 
koͤnnen / vnterthenigſter hoffnung / E. Kei. Ma. werde 
mich darumb nicht verdencken. Denn ob wol Pflug ct 
We vermeinte Supplication ſchrifft / an E. Kei. Maile. 
= G j Commiſ⸗ 

Commiſſarien / auch Churfuͤrſt / Fůrſten vnd Stend des 
Reichs Botſchafften / auff gehaltenem Reichſtage zu 
Nürmberg / des verſchienen 42. jars / wider mich vber⸗ 
geben / So bin ich doch zu ſeinem vermeinten Suppli⸗ 
cirn / nie beſcheiden noch citiert worden / Dieweil mir 
aber meine Beth / fo ſich auff gedachtem Reichſtage ge⸗ 
habt / dauon bericht gethan / auch eine Copey dauon zu 
wegen bracht / So iſt nicht on / das ich wider des Pflu⸗ 
gen vngegruͤndte verleumbdung / einen warhafftigen ge 
genbericht / durch einen druck hab aus gehen laſſen / Vnd 
dieweil er ſich vnterſtanden / darwider eine noch mehr 
vngegrůndte gegenredt su thun / vii wider mich druͤcken 
zu laſſen / So bin ich nicht vnbillich bewegt worden / zu 
weiter ablehnung deſſelben / darwider auch noch eine 
ſchrifft zu thun / vñ in druck zu geben / Aber gar nicht der 
meinung / damit etwas in rechtlicher form fuͤrzuwen⸗ 
den / wie er deñ auch keinen rechtlichẽ proceſs wider mich 
nie angefangen / viel weniger fein beweiſung oder gegen⸗ 
e e e die notturfft erfordern wil / in der ſa⸗ 
chen auff einichem teil verfůrt / Sondern alles was be⸗ 
růrter berichte vnd gegenberichte halben / in Schrifften 
vnd durch den druck ergangen / das iſt auſſerhalb Rech⸗ 
tens beider ſeits beſchehen / So hab ich mich auch in den 
felben meinen ſchrifften / klar vnd ſchlieslich gegen jm zu 
Recht / vnd ſo viel das preiudicium der Religion belan⸗ 
get / auff ein gemein / frey Chriſtlich Concilium / was 
aber die weltliche preiudicia antrifft / vor vnparteiſchen 
E. Re. Ma. Commiſſarien jme des Rechten zu ſein / erbo 
ten / Des ich als ein Churfuͤrſt des heiligen Rom. Reichs 
ja billich ſolt genieſſen / vnd durch Er Julium Pflug / 
mit erlangung mehrgemelter Mandaten vñ precepten / 
alſo / vnd on alle gebuͤrliche Juſtification / nicht vbereilt 
noch veruorteilt werden. Hlerumb iſt an E. Kei. Maie. 
sein vnterthenigſte bitt / die woͤllen dis mein ſchreiben 
zu meiner hohen vnuermeidlichen notturfft / vnd ir: 
| nicht 


nicht vermercken / vnd die vermeinte Pflugs erlangte be 
lehung / ſampt dem geſchwinden Penal Mandat / vnd 
precept / gnedigſt caſſirn / vnd die fachen zu gebürlicher 
vnd rechtlicher eroͤrterung komen laſſen / oder die ding 
vnd ſachen zum wenigſten ſuſpendiern / vnd meine Rech 
die ich auffs erſt als es můglich / zu jtzigen E. Kei. Maie. 
Reichſtage gen Regenſpurg abzufertigen willens / ders 
wegen weiter gnedigſt hoͤren / E. K. Ma. woͤlle ſich hier⸗ 
auff gnedigſt erzeigen / wie mein vnterthenige hoffnung 
zu E. Rei. Ma. ſtehet / Das bin ich vmb E. Kei. Maie. in 
aller ſchuͤldigen vnterthenigkeit zu verdienen willig / 
Datum Henichen den 16. Aprilis / 15 46. 
Churfuͤrſt 
An Rei. Maie. 


Artickel der Sequeſtration vom 

| Keiſer vbergeben. | 

> Aftlich/das der Roͤm. Keiſerlichen Ma. das Land 
Ce launſchwag auff derſelben erfordern / vnd zu er⸗ 
haltung jrer Kei. Ma. Authoritet vnd Obrigkeit / 
innerhalb eines Monats aller nechſt / nach geſchehener 
bewilligung vnd verſicherung / zu handen gelieffert wer⸗ 
den / Vnd ſollen jre Kei. Maie. ſolch Land vnd Leut / zu 
meniglichs gerechtigkeit annemen / behalten / vnd nicht 
von handen geben / ſo viel vnd lang / bis die parteien jrer 
Speen vnd jrrungen / mit einander gütlich oder Rechte 
lich vergliechen oder entſcheiden ſeien. 

Zum andern / das jr K. M. die adminiſtration beruͤrts 
Lands / zweien aus den hiernach beſtimptẽ Chur vit Fir 
ſten / als benentlich Pfaltzgraff Friderichen / oder Marg 
graff Joachim / Churfuͤrſtẽ / Hertzog Hanſen Pfaltzgra⸗ 
nen / Hertzog Morigen zu Sachſen / oder Hertzog Wilhel 
men zu Gůlich ze, gnediglich beuehlen / So aber bemelte 

Chur oder Fuͤrſten / ſich ſolcher adminiſtration zu vnter 
G ij nemen/ 

nemen / beſchweren wuͤrdẽ / Zo wil jre Nail. andere beque 
me Commiſſarien / zu ſolcher adminiſtration fuͤrnemen / 
vñ verordnen / Auch verſehung thun / das dieſelben zwen 
er welten / diſe handlung der Sequeſtration / mit jren Con 
ditionen vnd anhengen / wircklich zu volziehen / denſel⸗ 
ben auch / aller inhalt zu geleben vnd nachzukomen / zu 
{acer vnd verſprechen / Vñ ſonderlich / das ſie das Land 
nach vermuͤge dieſer abrede vnd Capitulation / in vnd 
an der jrer Maieſt. als Wd. Keiſers namen / on einiche 
parteiligkeit / wol vnd trewlich verwalten vnd admini⸗ 
ſtriern / vnd alles das jenig / ſo zu guͤtlicher vnd friedli⸗ 
cher regierung des Landes / dienen mag / fuͤrnemen vnd 
befůrdern / Vnd denn auch alle ordnungen im Land der 
gleichen die Vertrege mit Nachtbawren vnd Einſeſſen / 
was ſeither der Stend eroberung / zu erhaltung friedli⸗ 
cher / guter Nachbawrſchafft / vnd der Landſchafft / vñ 
vnterthanen / zu gutem gemacht / vnd auff gericht wore 
den / mitler zeit bleiben laſſen / Alſe / das beruͤrt Land / 
auch obgemelte ordnungen vnd vertrege / im ſtand / wo 
fie jtzt geſchaffen / bis zu gůtlicher oder rechtlicher entli⸗ 
cher eroͤrrerung bleiben / Vnd Hertzog Heinrich von 
Braunſchweig / in das Land nicht gelaſſen / noch ſeine 
diener / mit ler zeit zu Ampt vnd Beuelchs leuten / in das 
Land Baunſchweig nicht verordent / vnd gebraucht 

werden ſollen. ** | | 
um dritten / Das jr Kei. Maie. den Commiſſarien / 
denen die verwaltung des Lands / wie vorſtehet / beuo⸗ 
len wirdet / Oder wo ſie den partheien / als den obgemel⸗ 
ten Stenden / vnd Hertzog Heinrichen nicht gelegen / an⸗ 
dern Commiſſarien / die jnen nicht beſchwerlich / beuehl 
vnd gewalt geben / zwiſchen fren den partheien / gůtliche 
handelung fuͤrzunemen / vnd wo muͤglich / ſie zuuertra⸗ 
pepe aber die giice nicht wolte oder würds verfaben/ 
Das als deñ / dieſe ſache / rechtlich geoͤrtert werden / Vnd 
das mitler weil / vor gütlicher oder rechtlicher eruolge⸗ 
: | ter 


ter eroͤrterung / kein parthey / durch fich ſelbſt / noch an⸗ 
dere / mit der that / vnd in vngutem / innerhalb oder auſ⸗ 
ſerhalb Rechtens / weder heimlich noch offentlich / gegen 
der andern / vnd derſelben Landen vnd Leuten / auch den 
jnnhabern / einſeſſen / vnterthanen / nachbaurn / Rethen 
dienern vnd verwandten / ſampt noch ſonderlich nichts 
fuͤrnemen / Sondern des gütlichen oder rechtlichen aus⸗ 
trags / vnd eroͤrterung alſo erwarten ſollen. 

Zum vierden / hat die Kei. Maieſt. zu erhaltung fries 
dens vnd ruhe / im heiligen Reich / aus krafft jrer Bet, 
macht vnd Oberkeit / geſetzt / Wo ſolch partheien 
wider dieſe abrede vnd Capitulation / handeln / das dies 
ſelben / in peen des Landfriedens / gefallen ſein ſollen / 
vnd das jre Maieſt / zu fuͤrderlicher execution / wider den 
verbrechenden teil / verhelffen ſollen vnd woͤllen. 

Zum fuͤnfften / das jre Keiſerliche Maie. den beſchlus 
vnd vergleichung dieſer abrede vnd Capitulation / Her⸗ 
Bog Heinrichen von Braunſchweig / gnediglich verkuͤn⸗ 
den / vnd mit jm handeln laſſen / dieſelbige auch zubewil⸗ 
ligen / vnd zu Katificiern. Im fall aber / wo er das aus⸗ 
druͤcklich zu thun wegern wurde / das denn jre Kei. Ma. 
jm aus Reiſerlicher macht vnd Obrigkeit / dieſer Capi⸗ 
tulation nachzukomen vnd zugeleben / bey obbeſtimpter 
peen des Landfriedens / ernſtlich mandiern vnd gebie⸗ 
ren / Vnd alſo nichts weniger / dieſe abrede vnd Capitu⸗ 
rie allwege / endlich fuͤrgehen vnd volzogen were 

en ſol. 

um ſechſten / Das denen von Goſslar / hiebeuor bes 
ſchehner Suſpenſion vnd bewilligung nach / das Recht/ 
wider meniglich wircklich geöffnet werde. 


